ახალი კონტენტის ნახვა ფორუმის teen.ge წესდება თავი პირველი — ზოგადი დებულებები teen.ge არის თინეიჯერული ფორუმი, რომელზეც შესაძლებელი ხდება კომუნიკაცია ახალგაზრდებს შორის. teen.ge არანაირად არ არის შეზღუდული მხოლოდ თინეიჯერებისთვის – ფორუმი გასაწევრიანებლად ეპატიჟება ყველას, ვინც საკუთარ თავს თავისი თაობის თინეიჯერად თვლის. teen.ge-ზე არის თითქმის ყველა თემის შესაბამისი განყოფილება. teen.ge-ს ადმინისტრაცია დემოკრატიული ფასეულობების დაცვისა და ფორუმზე წესრიგის შენარჩუნების მიზნით ნიშნავს მოდერატორებს. teen.ge არის კერძო საკუთრება, რაც ნიშნავს იმას, რომ ადმინისტრაცია არ არის ვალდებული, ყოველთვის გაითვალისწინოს მომხმარებელთა მოთხოვნები. ჩვენს მიერ დემოკრატიის ზოგიერთი პრინციპის აღიარება არ ნიშნავს იმას, რომ ფორუმი მთლიანად გადასულია მომხმარებელთა მმართველობაში. თავი მეორე — ადმინისტრაცია teen.ge-ს ადმინისტრაცია ეწოდება გუნდს, რომელიც ზრუნავს ფორუმზე ყველასათვის მაქსიმალურად კომფორტული გარემოს შენარჩუნებისათვის. თინეიჯერული ფორუმის ადმინისტრაცია შედგება ადმინისტრატორებისა და მოდერატორებისაგან. teen.ge-ს მოდერატორი ითვალისწინებს დაკისრებულ პასუხისმგებლობას და აკონტროლებს ფორუმის იმ განყოფილებებს, რომლებიც მასზეა მიბარებული, — მხოლოდ და მხოლოდ განსაზღვრული უფლებამოსილებების ფარგლებში. მოდერატორი ვალდებულია, ბოლო პოსტის სახით ყოველთვის მიუთითოს თემის დახურვის მიზეზი. მოდერატორმა, სასჯელის მინიჭებისას, გარდა დარღვევების ჟურნალში ჩანაწერის გაკეთებისა, მომხმარებელს PM–ით უნდა შეატყობინოს შესაბამისი მიზეზი (დარღვეული წესის მითითებით) და სასჯელის ვადა. მოდერატორი უფლებამოსილია, იმოქმედოს დისკრეციულად და იხელმძღვანელოს ლმობიერად, თუ მომხმარებლის მიერ წესების დარღვევისას ობიექტური, შემამსუბუქებელი გარემოებები (ახალბედა, აგრესიის მსხვერპლი, შეცდომისა და დანაშაულის აღიარება) სახეზეა. მოდერატორი ვალდებულია, იაქტიუროს თავის განყოფილებაში, ხელი შეუწყოს ამა თუ იმ საქველმოქმედო, სასწავლო და სხვა მსგავსი მნიშვნელობის პროექტებს. მოდერატორი არ ზრუნავს მხოლოდ საკუთარ განყოფილებაზე, ის აქტიურ მონაწილეობას იღებს ფორუმის ზოგად განვითარებაში. თავი მესამე — მომხმარებელი მომხარებელი ვალდებულია, გაეცნოს ფორუმის წესდებას და დაიცვას ფორუმის წესები. ეს ფორუმით სარგებლობის შეუვალი წინაპირობაა. მომხარებლის უფლებათა დარღვევის შემთხვევაში მას შეუძლია მიმართოს მოდერატორს განყოფილებაში "teen.ge-ს შესახებ" ან აცნობოს მას "მოდერატორისთვის წესების დამრღვევი პოსტის შეტყობინების" გამოყენებით (ყოველი პოსტის მარცხნივ, მომხმარებლის პროფილის ქვემოთ მოცემული ღილაკით) და დაელოდოს რეაგირებას. მოდერატორის გადაწყვეტილებასთან უთანხმოების შემთხვევაში, მომხმარებელს შეუძლია საკითხი გაასაჩივროს შესაბამის თემაში. თავი მეოთხე — დანაშაული და სასჯელი თემიდან გადახვევა ("ოფტოპიკი") და შეუსაბამო წერილების გამოქვეყნება (უადგილო პოსტები და თემები წაიშლება). 6 ან მეტი შეუსაბამო პოსტის გამოქვეყნება ან უადგილო თემის მეორეჯერ გახსნა ისჯება ფორუმში მონაწილეობის (შემდეგში "პოსტინგი") ერთდღიანი ან ორდღიანი შეზღუდვით(ცალკეული განწყოფილების წესი შეიძლება ითვალისწინებდეს სასჯელს პირველივე შეუსაბამო თემის გახსნაზე). მასობრივი ოპტოპიკი (10-ზე მეტი შეუსაბამო პოსტი ან უადგილო/უშინაარსო თემის ხშირი ხსნა) ისჯება 3-დღიანი ბლოკით. პარალელური თემების გახსნა. პირველ შემთხვევაში მომხმარებელი ისჯება 10-12-საათიანი შეზღუდვით პოსტინგზე, განმეორების შემთხვევაში — ერთი ან ორდღიანი ბლოკით. ცალკეულ იუმორისტულ ვიდეოზე, სურათზე და ა.შ. თემის გახსნა. ამისთვის განყოფილებაში „სხვადასხვა“ არსებობს სპეციალური თემა „იუმორი“. დახმარების თემის გახსნა. თუ შესაბამის საკითხ(ებ)ში დახმარებისთვის უკვე არსებობს მიპინული თემა. ისეთი თემის გახსნა, რომლის სათაური მკითხველს მასში შესვლამდე არაფერს ეუბნება (არაინფორმაციული სათაურები, როგორიცაა „help”, “დამეხმარეთ”, „ჰეი“, „შემოიხედე“ და სხვა) და რომლის გამხსნელ პოსტში არ არის ნათლად გამოკვეთილი განსახილველი თემა. მსგავსი თემა უპირობოდ წაიშლება, ხოლო მისი ავტორი დაისჯება 2-დღიანი შეზღუდვით პოსტინგზე. კომერციული თუ არამომგებიანი რეკლამის შემცველი თემები, ასევე სარეკომენდაციო პოსტები, რომლებიც წაახალისებს ინტელექტუალური საკუთრების მითვისებას (მაგ. თხოვნა ან მომსახურების შეთავაზება, რომელიც ეხება უავტორო, გამზადებულ რეფერატებს/ესსეებს). მომხმარებელი დაისჯება პოსტინგზე 3-დღიანი შეზღუდვით. პარალელური ანგარიშის ("ნიკი") გახსნა ადმინისტრაციასთან შეთანხმების გარეშე. პარალელური ნიკი დაიბლოკება. განმეორების შემთხვევაში მომხმარებელი თავდაპირველ ნიკზე ვორნს მიიღებს, ხოლო დაბლოკილ ანგარიშ(ებ)ზე დაგროვილ გაფრთხილებებს მოდერატორი პირველ ნიკზე გადმოიტანს. უცენზურო გამონათქვამების შემცველი ტექსტის ან/და ფოტო/აუდიო/ვიდეო მასალის ჩართვა პოსტში, ასევე ავატარზე ან მის ქვემოთ მოცემულ წარწერაში, პირად ფოტოზე თუ ხელმოწერაში. ისჯება 1-3 დღიანი პოსტინგის შეზღუდვით. უცენზურო გამონათქვამები დაშვებულია მხოლოდ სპოილერის გამოყენების ან ტექსტის ვარსკვლავების გამოყენებით შენიღბვის შემთხვევაში. მაგ.: ტ***ი. სიმბოლოებით შენიღბვისას, დაფარული უნდა იყოს სიტყვის მინიმუმ 50%. ფორუმელის შეურაცხყოფა დამალული ტექსტითაც დასჯადია და ითვალისწინებს 4-5-დღიან შეზღუდვას პოსტინგზე. დასჯადი არაა საჯარო პირების შეურაცხყოფა იმ შემთხვევაში, თუ გათვალისწინებულია მუხლი 6.1. დარღვევის შემთხვევაში სასჯელი განისაზღვრება პუნქტი 6–ის მიხედვით (ასევე იხ. 8.1.). ცენზურა არ ვრცელდება ეროტიულ მასალაზე, თუკი თემა სპეციფიკურია. პორნოგრაფია ყველა შემთხვევაში იკრძალება. საჭიროების შემთხვევაში, საკითხის დასაზუსტებლად მიმართეთ შესაბამისი განყოფილების მოდერატორს. ექსტრემისტული შინაარსის მქონე პოსტების გამოქვეყნება (სასჯელი ვარირებს 5-დღიანი ბანიდან სამუდამო ბლოკამდე): მოწოდება საქართველოს კონსტიტუციური წყობილების დამხობისა და ძალადობით შეცვლისაკენ ომისა და ძალადობისკენ მოწოდება ეროვნულ, კუთხურ, რელიგიურ, სოციალურ, სქესობრივ/გენდერულ საფუძველზე ინდივიდის შეურაცხყოფა ან საზოგადოების შესაბამისი ნაწილის მიმართ ღია აგრესიის შემცველი განცხადებების პოსტვა. ფორუმის მომხმარებლის გაცხადებული სურვილის ან ნებართვის გარეშე იმ ტექსტური, ფოტო, ვიდეო ან აუდიო მასალის გამოქვეყნება და გაზიარება, რომელიც ფორუმელის ანონიმურობას და პირადი საკითხის კონფიდენციალობას დაარღვევს (ისჯება ჩივილისა და გაპროტესტების შემთხვევაში, მინიმუმ 5-დღიანი ბანით). ფორუმში საჯარო პირის უშუალო და გაცხადებული მონაწილეობის შემთხვევაში, მე-6 მუხლის მე-2 პუნქტის პრივილეგია უქმდება. ტრანსლიტით (ლათინური ასოებით) პოსტვა საჭიროების გარეშე. საქველმოქმედო თემების გახსნა. ნებისმიერი სახით ინტერნეტში ფულის შოვნის მეთოდებზე, რეფერალებზე და მსგავს საკითხებზე თემების გახსნა. ავტორი ამ შემთხვევაშიც დაისჯება 3 დღიანი პოსტინგის შეზღუდვით. როდესაც თემა ადის 100 გვერდზე ნებისმიერ მომხმარებელს შეუძლია გახსნას ახალი თემა. ამ დროს მომხმარებელი ვალდებულია, განყოფილების მოდერატორს, სუპერმოდერატორს ან ადმინისტრატორს შეატყობინოს რომ გახსნა ახალი თემა და ძველი დასახურია წინა პუნქტი არ ვრცელდება შემდეგ მიპინულ თემებზე. მაგალითად: „რას უსმენთ ამ მომენტში“ და „ფორუმელთა ფოტოები“. პოსტის ბოლოს, მარცხნივ (ავატარის ქვემოთ) მოცემულია ღილაკი "დარღვევა". ფორუმის წესების დარღვევისა და სხვა ფორუმელის ინტერესების შელახვის შემთხვევაში, გთხოვთ, ამ ღილაკის საშუალებით შეატყობინოთ ადმინისტრაციას დარღვევის შესახებ. ამით მოდერირება გაცილებით ოპერატიული გახდება. ფორუმზე მოქმედებს ორი ტიპის ბანი: 1 — პოტსიტნგის შეზღუდვა; 2 — ანგარიშის შეზღუდვა ანგარიშის შეზღუდვა ხდება, თუ მომხმარებელს აქვს პოსტინგი შეზღუდული და ის PM–ის საშუალებით აწუხებს სხვა მომხმარებელ(ებ)ს. პოსტინგის შეზღუდვას ყოველთვის თან ახლავს ვორნის მატება თუ მომხმარებელს აქვს 10 ვორნი, მაშინ მას ნებისმიერ დარღვევაზე პოსტინგი ეზღუდება 10 დღის ვადით. ვადის გასვლის შემდეგ ვორნი აკლდება 1-ით. მესამედ 10–ზე ასვლისას, მომხმარებელი იბლოკება სამუდამოდ. 1–ზე მეტი პუნქტის დარღვევისას მომხმარებელს ბანი ედება ყველაზე მძიმე დარღვევისთვის გათვალისწინებულ სასჯელს პლუს 1 დღე. ბანის დადება არ შეიძლება იმის გამო რაც წესდებაში არაა გათვალისწინებული. აკრძალვები და წესები არ მოქმედებს განყოფილებაში "ქაოსი". ფორუმიდან ანგარიშის (ნიკის) წაშლა, ან რედაქტირება არ ხდება. სკინი და ენა ახლა არის: 13 დეკ. 2013 09:24 © teen.ge & Rocko, 2006—2013 Hosted by Serv.Ge Maintained and supported by Omedia


source: fineweb

text: ზუგდიდში, პრეზიდენტის რეზიდენციის წინ, მიხეილ სააკაშვილის გადადგომისა და დევნილებისთვის საცხოვრებლად რეზიდენციის გადაცემის მოთხოვნით გაშლილ კარავში წუხანდელი ღამე ზუგდიდის ყოფილი პოლიტექნიკური კოლეჯის შენობაში მცხოვრები დევნილების ნაწილმა გაათენა. მათთან ერთად იმყოფებოდა საზოგადოებრივი მოძრაობა „დაიცავი საქართველოს“ წევრი კახა მიქაია. კახა მიქაიას განცხადებით, მან საზოგადოებრივი მოძრაობის დანარჩენ წევრებთან ერთად კარავში ელემენტარული საცხოვრებელი პირობები შექმნა - მიიტანა ღუმელი, შეშა და სხვა საჭირო ნივთები. მისივე თქმით, „დაიცავი საქართველო“ და ორგანიზაცია „ქალები მშვიდობისთვის“ არიან იმ საპროტესტო აქციის ორგანიზატორები, რომლის მონაწილენიც პრეზიდენტის გადადგომას ითხოვენ. რაც შეეხება მეორე მოთხოვნას, დევნილები რეზიდენციაში შეასახლონ, ის, მიქაიას თქმით, ეკუთვნის დევნილებს და მოძრაობამ „დაიცავი საქართველო“ მათ, უბრალოდ, დახმარება გაუწია. კახა მიქაიამ პრეზიდენტს 2010 წელს გაკეთებული განცხადებაც შეახსენა: „2010 წელს პრეზიდენტმა განაცხადა, რომ მზად არის რეზიდენცია დაუთმოს დევნილებს და სოციალურად დაუცველებს. მართალია, ის ახლა პრეზიდენტი არ არის, მაგრამ მოვითხოვთ შეასრულოს დაპირება. მეორე მოთხოვნაა, რომ, თუ სააკაშვილს არ სურს დაძაბოს სიტუაცია დასავლეთ საქართველოში, გონებას მოუხმოს, გამოიჩინოს კეთილი ნება, დაიხუროს ქუდი და წავიდეს სახლში“. პრეზიდენტის რეზიდენციის გვერდით მდებარე ზუგდიდის ყოფილი პოლიტექნიკური კოლეჯის შენობაში მცხოვრებმა დევნილებმა რადიო თავისუფლებას უთხრეს, რომ წუხელ კარავში მცირეწლოვანი ბავშვებიც იმყოფებოდნენ, რადგან იქ უკეთესი პირობებია, ვიდრე კოლეჯის შენობაში. მათივე განმარტებით, კარავში შესახლებულთა რაოდენობა თანდათან გაიზრდება. კარავში ერთ-ერთი პირველი შესახლდა აფხაზეთიდან დევნილი 86 წლის ჩიქო შენგელია. „მიშას სახლში უნდა შევიდე. აი, ეს არის ჩემი მოთხოვნა. არც წყალი გვაქვს და არც შუქი. რითი უნდა ვიცხოვროთ? ამიტომ შეგვიშვან. იქ ყველაფერი აქვს მიშას. კოლეჯის შენობაში მცხოვრები ოჯახები ყველა დავეტევით რეზიდენციაში. შეგვიშვით მიშას სახლში. ის არ დარჩება უსახლ-კაროდ, ნუ გეშინიათ. ბევრი ექნება ამისთანა“, - თქვა ჩიქო შენგელიამ. საქართველოს პრეზიდენტის ზუგდიდის რეზიდენციის წინ გაშლილი კარავი 25 კაცზეა გათვლილი. კარვის გაშლის პროცესს „დაიცავი საქართველოს“ წევრები ხელმძღვანელობდნენ. „სააკაშვილი დამთავრდა, სააკაშვილი ვადაგასულია“, - ამ სიტყვებით მიმართა კახა მიქაიამ გუშინ, 21 იანვარს, რეზიდენციის წინ შეკრებილ დაახლოებით 30-მდე მოქალაქეს. კახა მიქაიას თქმით, მიხეილ სააკაშვილის გადადგომისა და დევნილებისთვის ალტერნატიული ფართის გადაცემის მოთხოვნით გაშლილი კარავი ზუგდიდში მანამ დარჩება, სანამ კონკრეტული რეაგირება არ მოჰყვება პრეზიდენტის მხრიდან.


რატომ უნდა დაკავდეთ ვარდების დარგვით ახლავე - ALL TIME რატომ უნდა დაკავდეთ ვარდების დარგვით ახლავე ადრეული გაზაფხული – ვარდების დარგვისთვის საუკეთესო პერიოდია. გამოცდილმა მებაღეებმა იციან, რომ მარტში დარგული ვარდები გაცილებით ჯანმრთელები და გამძლეები იზრდებიან, ვიდრე ისინი რომლებიც მოგვიანებით დარგეს. ამ სტატიაში ვარდების დარგვისთვის საჭირო რჩევებს მოგიყვებით. როგორ დავრგოთ ვარდები სწორად 1. უპირველეს ყოვლისა სწორად შეარჩიეთ ნერგები. ყურადღება მიაქციეთ მის ფესვოვან სისტემას, მასზე მინიმუმ სამი წანაზარდი უნდა იყოს. ჯანმრთელი, ახალგაზრდა ღეროების კანი მწვანე და გლუვი უნდა იყოს, ხოლო მცენარის ფოთლები – მბზინვარე, ლაქებისა და ნალექის გარეშე. აჯობებს მათ საყიდლად სპეციალიზირებულ სანერგე მეურნეობებს მიაკითხოთ, სადაც ნერგებს რეგულარულ ყურადღებას მზრუნველი მებაღეები აქცევენ. 2. დარგვამდე ნერგები წყლიან სათლში ჩადევით, წინასწარ დაამუშავეთ სოკოს საწინააღმდეგო და მცენარეებისთვის განკუთვნილი ანტიბაქტერიული პრეპარატებით და 24 საათით დატოვეთ. დარგვამდე ვარდები გრილ გარემოში მოათავსეთ რათა არ დაჭკნენ. 3. ვარდებს სივრცე და მზის შუქი უყვართ, ამიტომ აჯობებს ისინი სხვა ხეებსა და მცენარეებს დააშოროთ. 4. ამოთხარეთ 60 კვადრატული მეტრის ზომის ორმო. შიგნით კომპოსტი მოათავსეთ, აზოტ-ფოსფორული სასუქი. შემდეგ ფრთხილად გაუსწორეთ ფესვები და რამდენიმე სანტიმეტრი წააჭერით. მიაყარეთ ცოტაოდენი კომპოსტ შერეული მიწა, შემდეგ ნერგი მოათავსეთ ორმოში და დააყარეთ მიწა ისე, რომ ფესვის კვანძი მიწიდან 2 სანტიმეტრით მაღლა აღმოჩნდეს. კარგად დატკეპნეთ მიწა და მორწყეთ. 5. ბოლოს ნერგის გარშემო – მიწის მულჩირებაღა დაგრჩებათ გასაკეთებელი. ეს აუცილებელია ნიადაგისთვის ტენიანობის შესანარჩუნებლად და მცენარის ცხელ ამინდში დასაცავად. დარგვის შემდეგ ვარდები აუცილებლად ყოველ 3 დღეში ერთხელ მორწყეთ – 4 კვირის განმავლობაში. ასევე რეგულარულად შეამოწმეთ ვარდის ბუჩქი და მათი ტოტების მდგომარეობა. ოდნავ დაავდებულ ან დაზიანებულ ტოტსაც თუ იპოვით – აუცილებლად მოჭერით ის, ეს დაავადების მთელს მცენარეზე გავრცელებას შეუშლის ხელს. Related Topics:ვარდების დარგვავარდივარდის ნერგი დილეტანტის შეცდომები ვარდის დარგვის დროს როგორ გავზარდოთ ვარდი თაიგულიდან სახლის პირობებში იოდისა და რძის ნარევმა ჩემი ვარდები საბოლოოდ იხსნა. თუ გსურთ, თქვენი ბაღი იდეალურად ლამაზი იყოს, გაითვალისწინეთ რამდენიმე რჩევა როგორ აღმოვაცენოთ ულამაზესი ვარდები პირდაპირ ფანჯრის რაფაზე. გთავაზობთ ოქროს რეცეპტს


პირველი უმი ვეგანური სამზარეულო - ნამუ


აბა ვინ ვარ


სამხრეთი აზია სამხრეთი აზია — ბუნებრივი რეგიონი აზიაში, მოიცავს ინდოსტანის ნახევარკუნძულს და მიმდებარე კუნძულებს, ინდო-განგის ველს და მის მთიან ზოლს. ფართობი დაახლოებით 5,1 მლნ კვ.კმ. გავრცელებულია ტროპიკული ტყეები, სავანები, დასავლეთ ნაწილში — უდაბნოები. მოსახლეობა მისდევს ტროპიკულ მიწათმოქმედებას, ძირითადად დაბლობებზე. სამხრეთ აზიის ტერიტორიაზე განლაგებულია სახელმწიფოები: ბანგლადეში, ბჰუტანი, ინდოეთი, მალდივის კუნძულები, ნეპალი, პაკისტანი, შრი-ლანკა. ხანდახან სამხრეთ აზიის შემადგენლობაში შეჰყავთ სამხრეთ-აღმოსავლეთ აზიის ქვეყნებიც.


source: CulturaX

text: თარიღი : 06.26.2020 12:48 1989 ბორის სარალიძე საქართველოს დამსახურებული ინჟინერია, მისი სახელი მრავალი წლის განმავლობაში იყო დაკავშირებული საავტომობილო გზების მშენებლობასთან, ამ მხრივ "საკუთარი" რეკორდიც აქვს - ის 20 წელი იყო საქართველოს საავტომობილო გზების და ტრანსპორტის მინისტრი. სწორედ მისი მინისტრობის დროს დაიწყო საქართველოში პირველი კატეგორიის პირველი გზის მშენებლობა. ბატონი ბორისი შრომის წითელი დროშის სამი ორდენის, ვახტანგ გორგასლის პირველი ხარისხის ორდენის, ღირსების ორდენის და საქართველოს სახელმწიფო პრემიის მფლობელია. მინი დოსიე: 1955-1957წწ. იყო სპეციალური საკონსტრუქტორო ბიუროს ინჟინერ-კონსტრუქტორი; 1957-1959წწ. ღვინის საწარმოების მთავარი მექანიკოსი; 1959-1961წწ. კომკავშირის ზესტაფონის რაიკომის პირველი მდივანი; 1961-1963წწ. კომკავშირის ცკ სოფლის მეურნეობის განყოფილების გამგე; 1963-1973წწ. პარტიის ზესტაფონის რაიკომის მეორე მდივანი; 1973-1979წწ. მესტიის რაიკომის პირველი მდივანი; 1979-1981წწ. თბილისის საქალაქო საბჭოს აღმასკომის თავმჯდომარის მოადგილე; 1981-1982წწ. თბილისის ლენინის რაიკომის პირველი მდივანი; 1982-1984წწ. თბილისის საქალაქო საბჭოს აღმასკომის თავმჯდომარე; 1984-1988წწ. საავტომობილო გზების მინისტრი; 1988-1989წწ. საავტომობილო ტრანსპორტისა და გზების მინისტრის პირველი მოადგილე; 1989-1990წწ. მინისტრი; 1990 წლიდან საავტომობილო გზების დეპარტამენტის თავმჯდომარე; გამოქვეყნებული აქვს 9 სამეცნიერო ნაშრომი და ერთი სახელმძღვანელო; დაჯილდოებულია საქართველოს უმაღლესი საბჭოს პრეზიდიუმის საპატიო სიგელით. ტექნიკის მეცნიერებათა კანდიდატი (1977). ბორის სარალიძე: ჩემი შრომითი ბიოგრაფია ძალიან მრავალფეროვანია. საავტომობილო გზებში ბოლო ათული წლები ვიმუშავე, იქამდე ჩემს შრომის წიგნაკში ბევრი სხვადასხვა მიმართულების სამსახური იყო. პროფესიით ინჟინერი ვარ, პოლიტექნიკური ინსტიტუტის მექანიკა -მანქანათმშენებლობის ფაკულტეტი მაქვს დამთავრებული. ინსტიტუტის დამთავრების შემდეგ განაწილებით მოვხვდი უზბეკეთში, ბუხარაში. ექვსი თვე გავატარე ბუხარაში, სადაც ვიყავი მთავარი მექანიკოსი ბუხარის მეღვინეობის ქარხანაში. იქიდან დავბრუნდი თბილისში სამრეწველო მანქანათმშენებლობის საკონსტრუქტორო ბიუროს ინჟინერ-კონსტრუქტორად, ვმუშაობდი რძის ქარხნის ავტომატიზირებული მოწყობილობის დაპროექტებაზე. ორი წლის შემდეგ, გადავედი ზესტაფონში ღვინის ქარხნების გაერთიანების მთავარ მექანიკოსად, სადაც ორი წელი გავატარე, იქიდან არგვეთაში გადამიყვანეს სამონტაჟო სამუშაოების ხელმძღვანელად ახალ ქარხანაში. 1959 წლიდან, როდესაც ამირჩიეს ზესტაფონის კომკავშირის რაიკომის პირველ მდივნად,იწყება ჩემი კომკავშირული და პარტიული კარიერა. მაშინ კომკავშირის ცეკას პირველი მდივანი იყო ედუარდ შევარდნაძე, რომელმაც ზესტაფონში ორწლიანი მუშაობის შემდეგ გადმომიყვანა თბილისში, კომკავშირის ცენტრალურ კომიტეტში სოფლის მეურნეობის განყოფილების გამგედ. შემდეგ, როდესაც ედუარდ შევარდნაძე გადაიყვანეს მცხეთაში რაიკომის პირველ მდივნად, მე გადამიყვანეს ზესტაფონის პარტიის რაიკომის მეორე მდივნად სოფლის მიმართულებით, ჩვენთან შემოდიოდა სამი რაიონი - ზესტაფონი, თერჯოლა და ხარაგაული. ათი წელი ვიყავი ამ რაიკომის მეორე მდივანი. ცნობილია, რომ თქვენ და ედუარდ შევარდნაძეს გქონდათ განსაკუთრებული ურთიერთობა და მას თქვენს კარიერაში დიდი წვლილი მიუძღვის. ჩვენ გვქონდა განსაკუთრებული ურთიერთობა. მეგობრები ვიყავით და ჩვენი მეგობრობა ბოლომდე გაგრძელდა. მასთან მეგობრობა ძნელი არ იყო, მთავარია ტყუილი არ გეთქვა, ვერ იტანდა, როცა ვინმე მის მოტყუებას ცდილობდა, ასეთ კაცს საერთოდ იშორებდა გვერდიდან. ედუარდი დიდი შესაძლებლობების ადამიანი იყო, მშრომელი, თავდადებული. შაბათ დღესაც მუშაობდა, ჩვენც მის რეჟიმზე ვიყავით გადასული. კვირას, თვითონ მუშაობდა, მაგრამ რაც არ უნდა მომხდარიყო, არ დაგირეკავდა. ერთმანეთი გავიცანით, როდესაც ზესტაფონში კომკავშირის რაიოკომის მდივანი ვიყავი, მაშინ ჩავატარეთ სპეციალური კონფერენცია მოწინავე ოჯახებზე, რომლებმაც გაზარდეს კარგი შვილები. საინტერესო ღონისძიება გამოვიდა. ედუარდ შევარდნაძეც დაგვესწრო, ძალიან კმაყოფილი დარჩა. ორ თვეში დამირეკა და შემომთავაზა, კომკავშირის ცეკაში გადმოდიო. 1973 წელს ამირჩიეს მესტიის რაიკომის პირველ მდივნად. მესტიაში ნამყოფიც კი არ ვიყავი, არავის ვიცნობდი, არ ვიცოდი მათი წეს-ჩვეულებები. ედუარდმა მთხოვა ძალიან, მესტიაში უნდა გადახვიდეო, არ ვიყავი თანახმა, მაგრამ ბოლო - ბოლო დავთანხმდი. ერთი წლის შემდეგ, როცა პირადად ჩამოვიდა მესტიაში, მითხრა: უშბაზე მინდა ასვლაო, ვერტმფრენით გავფრინდით უშბაზე. როდესაც იქიდან დავბრუნდით, გვერდით გამოყვანა, გადამეხვია და მადლობა გადამიხადა ყველფრისთვის, რაც მესტიაში გავაკეთე. თავიდან როდესაც ჩავედი, შევისწავლე რაიონი, 12 გვერდიანი მოხსენებითი ბარათი ჩამოვიტანე თბილისში, ამის მიხედვითაც გაკეთდა მესტიის განვითარების გეგმა. 6 წელი ვიმუშავე მესტიაში. როცა ჩავედი ერთი წელი ლამპის შუქზე მიწევდა მუშაობა, არც განათება იყო, არც ტელეფონი. მივიღეთ ზომები და დავიწყეთ მესტიის ელექტრიფიკაცია, მეორე წელს მთელი მესტია გავანათეთ. მნიშვნელოვანი იყო გზის მშენებლობა. მესტიიდან ზუგდიდამდე რომ ჩამოსულიყავი 14 საათი იყო საჭირო,როდესაც თბილისისკენ მოვდიოდი, ან პირიქით. ღამეს მანქანაში ვათენებდით ხოლმე თოვლში, ყინვაში. დავიწყეთ გზის მშენებლობა, ყველა სოფელში ავაშენეთ ახალი სკოლა, ასევე საყოფაცხოვრებო ობიექტები, მესტიაში - კინოთეატრი, სასტუმრო. თავიდან ხალხი მაინცდამაინც არ მუშაობდა, რომ დაინახეს, რომ პირადად ვმუშაობდი, ყველა გვერდში დაგვიდგა. დღის ორ საათამდე რაიკომში ვიყავი, შემდეგ ვიცმევდი სპორტულ ტანსაცმელს და "ნასელკით" სკოლის მშენებლობაზე ვმუშაობდი. შემომესია ხალხი, წამართვეს ხელიდან "ლაფატკა" და თვითონაც ჩემ მხარდამხარ დადგენენ, ისე რომ თავს არ ზოგავდნენ. როცა მესტიაში ჩავედი 300 ოჯახი იყო ერთმანეთზე სასიკვდილოდ გადამტერებული, ერთ წელიწადში თითქმის ყველა ოჯახში მოვხვდი და ისინი შესარიგებლად ხატებამდე მივიყვანე, შევარიგე ეს ხალხი. ექვსი წლის შემდეგ ედუარდმა მითხრა: შენ ბევრი რამ გააკეთე მესტიაში, გეყოფა მანდ ყოფნაო და გადმომიყვანა თბილისში, ქალაქის აღმასკომის თავმჯდომარის მოადგილედ, ორი წლის შემდეგ პარტიის ლენინის რაიკომის, დღევანდელი ნაძალადევის რაიონის პირველ მდივნად ამირჩიეს. ეს იყო თბილისის ყველაზე დიდი რაიონი. სამი წელი ვიმუშავე ნაძალდევში და ამის შემდეგ ქალაქის აღმასკომის თავმჯდომარედ ამირჩიეს. თითქმის სამი წელი დავყავი ამ პოზიციაზეც, სამჯერ ვიყავი უმაღლესი საბჭოს დეპუტატი. როგორ ფქირობთ, რომელი ეტაპი იყო თქვენს ბიოგრაფიის ყველაზე მნიშვნელოვანი და გადამწყვეტი? ყველა ეტაპი მნიშვნელოვანი იყო, თუმცა მაინც განსაკუთრებულად მახსენდება თბილისის აღმასკომის თავმჯდომარის პოზიცია იმ სამ წელიწადში ძალიან ბევრი რამ გავაკეთეთ თბილისში, ჩვენ დავიწყეთ დიღმის მშენებლობა. პირველად ჩვენ გავაკეთეთ ბინათმშენებლობის პირველი დიდი კომპლექსი. ქალაქში იმდენი პრობლემა იყო მოსაგვარებელი, დღე და ღამე ვმუშაობდით. არ მიშვებდა ედუარდი, რომ წამოვსულიყავი აღმასკომის თავმჯდომარის პოსტიდან, მაგრამ ბოლოს დამთანხმდა. ამ პოზიციაზე შემცვალა ზაურ მესხიშვილმა, მე კი გადავედი საავტომობილო გზების მინისტრად, რომელსაც მოგვიანებით ტრანსპორტიც დაემატა. 20 წელიწადი ვიმუშავე მინისტრად, ეს მინისტრობის რეკორდული სტაჟია ერთი და იგივე ადამიანისთვის. იმის მიუხედავად, რომ სამინისტროში ბევრჯერ მოხდა რეორგანიზაცია და ბევრჯერ გადაკეთდა, მე აღარ მოვშორებულვარ ავტოსაგზაო დარგს, დღემდე ვუწევ კონსულტაციებს საგზაო მშენებლობის სექტორს. ერთხელ ედუარდ შევარდნაძემ მითხრა, როდესაც პატარა ვიყავი, ბავშვობაში ფილტვების დაავადება მქონდა,მამაჩემა მეზობლებს სთხოვა და მათ ცხენით გაატანა ჩემი თავი ბახმაროში, თვითონ ვერ წამოვიდაო. რამდენიმე თვე დარჩენილა ბახმაროში. გზა არ იყო და ოჯახის წევრები ვერ ნახულობდნენ, შემდეგ, როცა დაბრუნდა მამათში,ფილტვების პრობლემა მოგვარებული ჰქონდა. ეს ისტორია სხვანიარად ახსოვდა, ალბათ ამიტომაც ბახმაროს მიმართ განსაკუთრებული დამოკიდებულება ჰქონდა. მთხოვა, თუ გამოვძებნით საშუალებას, იქნებ ბახმაროს გზა ააშენოო. უკვე მოსკოვში იყო გადასული საგარეო საქმეთა მინისტრად, როდესაც ამ გზის მშენებლობა დავიწყე. ორ წელიწადში ავაშენე 63 კმ სიგრძის გზა, რომლის აშენებაში დიდი როლი შეასრულა ჯუმბერ პატიაშვილმა. ედუარდი დავპატიჟე კიდეც ბახმაროში, ახალი გზით, დავურეკე მოსკოვში, მაგრამ ბრაზილიაში იყო წასული და იმ ზაფხულს ვერ ჩამოვიდა. შემდეგ როდესაც დაბრუნდა საქართველოში და ნახა ეს გზა, ძალიან მოეწონა და მადლობელი დამრჩა. 90-იან წლებში, როდესაც მოსკოვიდან შეწყდა დაფინასება, საგზაო დარგს ძალიან გაუჭირდა. საქართველოს საავტომობილო გზის სიგრძე 21 500 კმ-ია, მათ შენახვა - მოვლა ხომ სჭირდებოდა. ედუარდმა მითხრა, რამე მოიფიქრე, ფული არ გვაქვს, დარგს ხომ ვერ გავაუქმებთო? ჩამოვაყალიბეთ საავტომობილო გზების ფონდი, რომელშიც გადასახადები წარმოებებისა და ორგანიზაციებისგან შედიოდა. ამ თანხებით დაიწყო გზების მშენებლობა, პირველი კატეგორიის პირველი გზა, თბილისიდან გორის მიმართულებით, თბილისი - ნატახტრის მონაკვეთი ჩემ დროს არის გაკეთებული. 2003 წელს წამოვედი საავტომობილო გზებიდან, უკვე 75 წლის ვიყავი. სამეცნიერო მიმართულებაზე გადავერთე. ტექნიკურ მეცნიერებათა კანდიდატი ვარ, თუმცა გზებს ვერ ჩამოვცილდი ბოლომდე. დღემდე ვუწევ კონსულტაციას ამ სფეროში. დღეს ბევრი გზა შენდება, განსაკუთრებით საინტერესოა რიკოთი -ზესტაფონის დამაკავშირებელი გზა. ეს ურთულესი გზაა, ესტაკადის ამ ნაწილზე 94 ხიდი და 52 გვირაბი უნდა აშენდეს, რაც რთულია კონსტრუქციულად. ასეთი საინტერესო და რთული გზა თითქმის არსად არ არის, მისი მსგავსი, ასეთ მოკლე მანძილზე ამდენი ხიდი და გვირაბი, იტალიის გზებზეც კი არ მინახავს. ჩემს ბიოგრაფიის უმნიშვმელოვანეს ეტაპად მიმაჩნია აფხაზეთის თემა. სოხუმის დაცემამდე ერთი კვირით ადრე მთხოვა ედუარდმა სოხუმში ჩასვლა. სასწრაფოდ ტამიშის ხიდი უნდა აღვადგინოთო, ამ ხიდის გარეშე სოხუმიდან გალისაკენ მოძრაობა პრაქტიკულად შეუძლებელი იყო. ჩავედი სოხუმში. ოთხი დღე და ღამე ვიმუშავეთ და ხიდი აღვადგინეთ, რის შემდეგაც გაიხსნა გზა. სოხუმში უკვე ძალიან რთული მდგომარეობა იყო. მე ედუარდმა გამომგზავნა თბილისში, თუ საჭირო გახდა შენი კვლავ ჩამოსვლა, დაგირეკავო. ძლივს წამოვედი სოხუმიდან, ამდენი წლის კაცი ვარ და თვალებიდან არ ამომდის ის ხალხი, ვინც აეროპორტში კუბოებზე ისხდნენ თვითმფრინავის მოლოდინში, რომ გამოფრენილიყვნენ. მაშინ 31-ე ქარხანა ამზადებდა კუბოებს. შიგნით მიცვალებულები იწვნენ და ხალხი ზედ იჯდა თავისი რიგის მოლოდინში. მაშინ, როდესაც მე წამოვედი, ედუარდი სოხუმში დარჩა, რამდენიმე დღეში ძლივს გამოაღწია თვითმფრინავით სოხუმიდან ბათუმამდე. როდესაც თბილისში ჩამოვიდა, პირდაპირ მთავრობის სხდომაზე მოვიდა, რომელსაც ოთარ ფაცაცია ატარებდა. მინისტრები ყველანი იქ ვიყავით. გაოცებულები ვუყურებდით შევარდნაძეს, რომელიც იმ ღამეს ჩამოსულიყო. ყველას დავალებები მისცა, უცებ მე მომიკითხა. უკანა რიგში ვიჯექი, წამოვდექი ფეხზე. მითხრა, კომისიის თავმჯდომარე იქნები, წაიყვანე ვინც გინდა სვანები და ჭუბერში ჩადი, აფხაზეთიდან წამოსული ხალხი როგორმე უნდა გადმოიყვანოო. იქვე ჩაგვაცვეს სამხედრო ტანსაცმელი, მოგვცეს ავტომატები და ჩავფრინდით ქუთაისში. ჭუბერის გადმოსასვლელი უკვე დათოვლილი იყო. ის რაც მაშინ ჩვენ ვნახეთ და გადავიტანეთ, ძალიან ემოციური და ტრაგიკული იყო. აკიდებული პატარა ბავშვები, მოხუცები. ამდენი წელი გავიდა და ის კადრები თვალებიდან არ ამომდის. დღემდე მათ გახსენებაზე ცრემლი მომდის. 25 დღე დავრჩი იქ. რაც შევძელით ყველაფერი გავაკეთეთ რომ დავხმარებოდით ამ ადამიანებს, როგორც შეგვეძლო, ბევრმა შეგვიშალა მაშინ ხელი. რა დროც არ უნდა გავიდეს არ დამავიწყდება სვანი ხალხის თანადგმა, რომლებიც საკუთარ ერთ ლუკმას გვიყოფდნენ იმ გაჭირვებულ დროში. ვინ იყვნენ თქვენი თაობის გამორჩეული და საინტერესო სახეები? ჩვენ თაობაში ძალიან ბევრი საინტერესო ადამიანი იყო, ყოველთვის მახსენდება თენგიზ მენთეშაშვილი, მცოდნე, განათლებული, ჭკვიანი ადამიანი. მოგვიანებით თენგიზი მოსკოვში გადაიყვანეს უმაღლესი საბჭოს პრეზიდიუმის მდივნად. ჩვენ დროს ქვეყნის აღმშენებლობაში ძალიან ბევრი წარმატებული და პროფესიონალი ადამიანი იყო ჩართული, გვყავდა საუკეთესო სპეციალისტები სხვადსახვა დარგებში. მაშინ ბევრი რამ გაკეთდა, განსაკუთრებით მრეწველობაში, წარმოებაში. ჩვენს რაიონში იყო ელმავალმშენებელი ქარხანა, რომელიც თავიდან 12 ღერძიან ელმავლებს უშვებდა, შემდეგ კი, როდესაც მე რაიკომის მდივანი ვიყავი, 15 ღერძიანი ელმავლების გამოშვებაზე გადავიდა. ასევე წარმატებით მუშაობდა ჩარხმშენებელი ქარხანა, მსოფლიო მასშტაბით იყიდებოდა ჩვენთან წარმოებული პროდუქცია. წარმატებები ჰქონდა რკინიგზას. ფოთში მდებარე ქარხანამ დაიწყო წყალქვეშა ფრთებიანი კატერების წარმოება, ეს იყო ახალი სტანდარტის კატერები, რომელიც ამერიკაში და ინგლისში გადიოდა. ქვეყანა ახალ ფორმაციაზე გადადიოდა და ვითარდებოდა ყველა მიმართულებით. ცოტა მოგვიანებით დიწყო სამების ტაძრის მშენებლობა, მაშინ მე უკვე საავტომობილო გზების სამინისტროში ვიყავი. ჩემი მეგობარი კაცი ირაკლი ანდრიაძე ედგა სათავეში ამ საქმეს. ირაკლი წესიერი, მშრომელი კაცი იყო, დამსახურებული, ჩვენ ორივე პროფესიით ინჟინრები ვიყავით, ისიც მშენებლობაში გამოცდილი კაცი იყო, მეც და ერთმანეთის კარგად გვესმოდა. ძალიან კარგად მახსოვს და გამოვყოფ ზურაბ ჩხეიძეს, რომელიც კურიერებდა მრეწველობის დარგს, ასევე დიდი მუშაკი იყო ცეკას მდივანი მრეწველობის დარგში ზურაბ პატარიძე. ჩვენ ერთად გუნდურად ვმუშაობდით, ვეხმარებოდით ერთმანეთს საქმეში, ამიტომაც გვქონდა კარგი შედეგები. 70-80 იან წლებში საქართველოს ჰქონდა უზარმაზარი წარმატებები თითქმის ყველა მიმართულებით, რაც რასაკვირველია, იმ დროს მოღვაწე ადამიანების დამსახურებაა.


text: რატომ ვერ დარჩება ბეილი "რეალში? » HALAMADRID.GE - მადრიდის "რეალის" ქართულენოვანი ვებგვერდი რატომ ვერ დარჩება ბეილი "რეალში? გარეთ ბეილის 28 აგვისტოს შემდეგ სამეფო კლუბის რიგებში აღარ უთამაშია. შემტევი ნახევარმცველი განვლილ სანაკრებო ბატალიების ფარგლებში მწვანე მოედანს დაუბრუნდა, თუმცა 1 ტაიმის ასპარეზობის შემდეგ, ტრავმა მიიღო და კვლავ სარეაბილიტაციო პროცესში ჩაერთო. მიმდინარე სეზონში, ჩემპიონთა ლიგის ფინალში ულამაზესი გოლის ავტორმა მხოლოდ 193 წუთი გაატარა საქმეში (68 "ალავესთან," 59 "ლევანტესთან" და 66 "ბეტისთან"). როგორც იცით, მას მომდევნო ზაფხულს ეწურება კონტრაქტი სამეფო კლუბთან და გასაკვირი სულაც არ არის, რომ "სანტიაგო ბერნაბეუზე" სულაც არ ფიქრობენ ახალ შეთანხმებაზე. ბეილი ამ ფორმაციის "რეალში" ყველაზე მაღალანაზღაურებად მოთამაშედ ითვლება. მისი შენახვა ბიუჯეტს დაახლოებით 30 მილიონი ევრო უჯდება წელიწადის განმავლობაში, რაც მძიმე ტვირთად აწევს კლუბს. გარდა სპორტული მიზეზებისა, კიდევ არსებობს ერთი ფაქტორი, რაც გარეთის "რეალში" დარჩენას გამორიცხავს. გამომდინარე იქედან, რომ გაერთიანებული სამეფო ოფიციალურად გავიდა ევროკავშირის საზღვრებიდან, ფეხბურთელის დატოვების შემთხვევაში, "ბლანკოსმა" ის ახლიდან უნდა დაარეგისტრიროს და არაეროვკავშირის პასპორტის მქონე მოთამაშის კვოტა მიანიჭოს, რომლის რაოდენობაც მხოლოდ 3-ია ლა ლიგის თითოეულ კლუბში და ამ მომენტისათვის, ვინისიუსს, როდრიგოსა და მილიტაოს აქვთ დაკავებული. ნაკლებად სავარაუდოა, რომ ფლორენტინო პერესი რომელიმე სამხრეთ ამერიკელზე იტყვის უარს, უელსელის სანაცვლოდ. ElmundoDeportivo������� dle 10.1������� ������� ������ 25 ნოემბერი 2021 13:04 ძაან კლასნად ათამაშებს გუნდს კარლო, ბოლო სეზონი ზიდანი რეალი მოსაწყენია იყო ფაქტია, ეს რეალი ძაან კარგად თამაშობთ, თან ცენტრის ორი საკვანძო იგროკი გავუშვით. ლა ლიგა ჩვენია, ლიგაზეც გავიწევთ, მარა რთული იქნება მაინც.


საშემოდგომო კულტურების წარმოების ინტენსიური ტექნოლოგია | აგროკავკასია You are here: Home / ფერმერთა სკოლა / საშემოდგომო კულტურების წარმოების ინტენსიური ტექნოლოგია 15.09.2017 221 Views Comment Off სიტყვა “ინტენსიური” ლათინური (intesio) სიტყვაა და ნიშნავს გაძლიერებულს. მიწათმოქმედებაში კი ეს ტერმინი გულისხმობს ყველა საუკეთესო და ეფექტური საშუალებების (ინტენსიური ტიპის ჯიშები და ჰიბრიდები, ენერგოდამზოგი ტექნიკის, თანამედროვე ბიოტექნოლოგიის მიღწევების და სხვათა) წარმოებაში გამოყენებას, ანუ სოფლის მეურნეობაში იმ მეცნიერება ტევადი და ენერგოდამზოგი აგროტექნოლოგიების დანერგვას, რომლებიც უზრუნველყოფენ კულტურის ბიოლოგიური პოტენციალის სრულყოფილ გამოვლენას. ამასთან ამ ტექნოლოგიების გამოყენებით წარმოებული პროდუქცია უნდა იყოს ეკოლოგიურად უსაფრთხო და ბაზარზე კონკურენტუნარიანი. ინტენსიური ტექნოლოგიის ერთ-ერთ ქვაკუთხედს წარმოადგენს აგრეთვე ნიადაგის რაციონალურად გამოყენება, მისი ნაყოფიერების თანდათანობითი ამაღლება და შენარჩუნება, რაც საშუალებას იძლევა უკეთესად ვმართოთ სასოფლო-სამეურნეო მცენარის ზრდა-განვითარების მთლიანი ციკლი ონთოგენეზის ყველა ეტაპზე. ინტენსიური ტექნოლოგიის ძირითადი თავისებურებაა მეცნიერულად ღრმად გავაანალიზოთ მცენარის განვითარების ის ეტაპები, რომლებზეც ხორციელდება მოსავლიანობის გამაპირობებელი ელემენტების (პროდუქტიული ბარტყობა, თავთავის მოცულობა, მარცვლის შევსება და ა.შ.) ჩამოყალიბება. ინტენსიური ტექნოლოგია საჭიროებს სრულყოფილ მატერიალურ-ტექნიკურ ბაზას, წარმოების ორგანიზაციის მაღალ დონეს და მკაცრ ტექნოლოგიურ დისციპლინას. ეს ტექნოლოგია მაშინაა მაღალეფექტური, როცა ნებისმიერი ორგანიზაციულ-ტექნოლოგიური ოპერაცია სრულდება დროულად და მაღალხარისხოვნად წინასწარ შედგენილი ტექნოლოგიური რუკით. მემცენარეობაში ტექნოლოგია ნიშნავს ღონისძიებათა ერთობლიობას, რომელთა გამოყენებით ხორციელდება სასოფლო-სამეურნეო მცენარეთა მოვლა-მოყვანა დაწყებული ნიადაგის დამუშავებიდან და თესლის მომზადებიდან, მოსავლის აღებითა და პროდუქციის რეალიზაციით დამთავრებული. ინტენსიური ტექნოლოგიის ფაქტორები ინტენსიური ტექნოლოგიის წარმატებით გამოყენებისათვის აუცილებლად საფუძვლიანად უნდა ვერკვეოდეთ მცენარის ბიოლოგიურ და სამეურნეო თავისებურებებში, იმისათვის რომ შეგვეძლოს მისი მართვა ე.ი უნდა ვიცოდეთ რატომ, როდის და როგორ უნდა გამოვიყენოთ ესა თუ ის აგროღონისძიება ზონებისა და ჯიშის მიხედვით. განვიხილოთ ეს ფაქტორები საშემოდგომო ხორბლის მაგალითზე: 1. ჯიშის შერჩევა, მისი ვარგისიანობა ინტენსიური ტექნოლოგიისათვის, მაღალ აგროფონზე მისი რეაგირების დონე, გაწეული ხარჯების უკუგების შესაძლებლობა და სხვა მრავალი ნიუანსი; 2. სათესლე მასალისადმი წაყენებული მოთხოვნები: თესლი უნდა იყოს მხოლოდ პირველი კლასის, აღმოცენების უნარი არანაკლები – 95% და ზრდის ძალა არა ნაკლები – 80%. 1000 მარცვლის მასა არანაკლები – 40 გ. რაც შესაძლებლობას გვაძლევს ზუსტად განვსაზღვროთ სათესი ნორმა; 3. ზონისათვის შესაბამისი თესლბრუნვა, რაც უზრუნველყოფს ხორბლისათვის ყოველთვის საუკეთესო წინამორბედის შერჩევას; 4. ნიადაგის მაღალხარისხოვნად დამუშავება, ნიადაგის დამუშავებით მისი კოშტოვანი (1-5 სმ) სტრუქტურის შენარჩუნება, რაც უზრუნველყოფს მცენარეს მთელი ვეგეტაციის პერიოდში ნიადაგის ტენითა და ჰაერაციით; 5. თესვის ვადების ზუსტი დადგენა და მისი მკაცრად დაცვა ცალკეული ზონის მიხედვით, ვინაიდან საშემოდგომო ხორბლის ოპტიმალურ ვადაზე ადრე თესვა იწვევს ძლიერ ბარტყობას, მავნებლებისა და დაავადებებისადმი ხელსაყრელი პირობების შექმნას და ცუდად გადაზამთრებას. დაგვიანებული თესვისას კი პირიქით: მცენარის ფესვთა სისტემა სუსტად ვითარდება, ცუდად ბარტყობს, მცენარე კნინდება და უჭირს გადაზამთრება, ყოველივე ეს კი საბოლოო ჯამში აქვეითებს მოსავლიანობას; 6. მცენარის ზრდა-განვითარების მართვა რაც მიიღწევა მაკრო და მიკრო სასუქებით და ამჟამად არსებული ფართოსპექტრიანი ზრდის სტიმულიატორების გამოყენებით მხოლოდ მცენარეთა ორგანოგენეზის ზუსტი ცოდნის საფუძველზე, ანუ მცენარეთა ბიოლოგიური კონტროლის ზუსტად ცოდნის გამოყენებით; 7. მცენარეთა დაცვის ინტეგრირებული სისტემების გამოყენება. მცენარისა და პათოგენების ზრდა-განვითარების ფაზებისა და ეტაპების შეუღლებით; 8. მოსავლის აღების დაწყებისა და ხანგრძლივობის წინასწარი განსაზღვრა, ვინაიდან მოსავლის, როგორც ნაადრევად აღება, ისე დაგვიანება იწვევს როგორც მარცვლის სერიოზულ დანაკარგებს, ისე ხარისხის დაქვეითებას; 9. მიღებული მოსავლის ხარისხის კონტროლი და მისი დაბინავება-რეალიზაცია. იმისათვის, რომ პრაქტიკულად განვახორციელოთ ამა თუ იმ კულტურის ინტენსიური ტექნოლოგიით წარმოება, მინდორში გასვლამდე აუცილებელია ჩატარდეს შემდეგი სამუშაოები: უნდა შედგეს მინდვრის პასპორტი, რომელშიც მოცემულია ნიადაგის ძირითადი აგროქიმიური მაჩვენებლები (აზოტის, ფოსფორის, კალიუმის, მიკროელემენტების, ნიადაგის ხსნარის რეაქცია — ph) და ფიტოსანიტარული მდგომარეობა (დასარევლიანება, დააქვადებები, მავნებლები, მღრღნელები და ა.შ.). ამ მონაცემების საფუძველზე დგება მოცემულ ფართობებზე განსახორციელებელი ღონისძიებების ნუსხა შესაბამისი ვადების ჩვენებით და რეალურ განხორციელებაზე წესდება სათანადო კონტროლი. მაღალი მოსავლის მისაღებად ინტენსიური ტექნოლოგიის ძირითადი მიზანია წინასწარ დავგეგმოთ ცალკეული ნაკვეთებიდან მოსალოდნელი მოსავლის რაოდენობა. ამისათვის კი აუცილებელია სრულყოფილად ვიცოდეთ იმ ზონის ნიადაგური და კლიმატური პირობების თავისებურებებს, სადაც ვაწარმოებთ ხორბლის თესვა-მოყვანას. უპირველეს ყოვლისა უნდა ვიცოდეთ მოცემულ ზონაში რამდენად იქნება მცენარე მისთვის აუცილებელი სასიცოცხლო ელემენტებით მომარაგებული. კერძოდ სინათლით, სითბოთი, ტენით, მინერალებით და სხვა. სინათლე და სითბო – კოსმოსური ფაქტორებია და მათი რეგულირება პრაქტიკულად შეუძლებელია, მაგრამ საშემოდგომო ხორბალს ყველა მწარმოებელმა იცის, რომ მზის ფიზიოლოგიურად აქტიური რადიაცია (ანუ ფარი) და სითბო სრულიად საკმარისია ამ კულტურის მაღალი მოსავლის მიღებისათვის. ამისათვის აუცილებელია მისი პრაქტიკულად გამოყენების ცოდნა. ამიტომაა რომ ინტენსიური ტექნოლოგია მოითხოვს თანამედროვე აგრარული მეცნიერების ცოდნას, რაც დღის წესრიგში აყენებს მცირე თუ მსხვილი ფერმერებისათვის ახალ აგრონომიულ აზროვნებას და კვალიფიკაციის ამაღლებას. ასევე აუცილებელია ტექნიკური ცოდნის დონის ამაღლება, რადგანაც უკანასკნელ პერიოდში შემოდის საბჭოთა ტექნიკისგან განსხვავებული მანქანა-იარაღები, მცენარეთა დაცვის ღონისძიებათა ჩატარებისათვის განკუთვნილი მოწყობილობები. ფერმერსა და ნებისმიერ მეურნეს შეგნებული უნდა ჰქონდეს, რომ თანამედროვე ეტაპზე მაღალი და ხარისხიანი მოსავლის მიღება ჯერჯერობით ძალიან რთულია, მინერალური სასუქებისა და მაღალეფექტური პესტიციდების გამოყენების გარეშე. ამასთან, აუცილებლად უნდა იცოდეს ისიც, რომ მათ უპასუხისმგებლოდ გამოყენებას სარგებელთან ერთად გამოუსწორებელი ზიანი მოაქვს – აუარესებს ეკოლოგიურ მდგომარეობას, ანაგვიანებს ბუნებას და გარდაუვალ საფრთხეს უქმნის ადამიანთა ჯანმრთელობას. ცხადია ერთ სტატიაში და ერთჯერადი საუბრით შეუძლებელია ყველა იმ საკითხის სრულყოფილად გადმოცემა, რომელთა განხორციელებას ან არ განხორციელებას რა რეალური შედეგები ახლავს. ამის საილუსტრაციოდ მხოლოდ ერთი პარამეტრიც კი კმარა, რომელიც ნათელ წარმოდგენას მოგვცემს ინტენსიური ტექნოლოგიის წესიერად გამოყენების ეფექტურობაზე. მიუხედავად იმისა, რომ ინტენსიური მიწათმოქმედების პარამეტრების დაცვა და მათი პრაქტიკული განხორციელება განსაკუთრებულ ხარჯებთან არ არის დაკავშირებული და არც დიდ სირთულეს წარმოადგენს, დღევანდელ ფერმერთა უმრავლესობა არ იყენებს თავიანთ პრაქტიკულ საქმიანობაში, რადგან ერთ სეზონზე ნაკვეთის დასვენებაც კი სარისკო საქმედ მიაჩნიათ და ზარალად მიიჩნევენ. მონოკულტურა დომინირებს ორ და მეტ სავეგეტაციო პერიოდში ერთსა და იმავე ნაკვეთზე (ხორბალს თესავენ). ამას აკეთებენ როგორც წვრილი, ისე მსხვილი ფერმერები. ამის უამრავი მაგალითის მოყვანა შეიძლება. გასული საუკუნის ბოლო წლებში ჩვენ საკონსულტაციო მომსახურებას ვუწევდით საქართველოს მთიან რაიონებს მათი ნაკვეთების რაციონალურად გამოყენების მიმართულებით ( ზემო აჭარაში, ზემო სვანეთში, ზემო რაჭაში, სამხრეთ საქართველოში). თითქმის ყველა ნაკვეთზე ყოველ წელიწადს დომინირებს კარტოფილი. სხვა კულტურის თუნდაც ნაკვეთის ნახევარ ფართობზე დათესვა მიწის გაცდენის ტოლფასად მიაჩნდათ. ასეთი ტენდენცია შეიმჩნევა ბარის რაიონებშიც ხორბლის კულტურის თესვასთან დაკავშირებით. მთიან რეგიონებში მცირე ფერმერთა ასეთი სიფრთხილე შეიძლება ნაწილობრივ მართალია მათი მცირემიწიანობის გამო, მაგრამ ბარის ისეთ რეგიონებში როგორიცაა კახეთისა და ქართლის რაიონები, მიწის ფართობების ასეთი ცალმხრივი გამოყენება შეცდომაა და დანაშაულის ტოლფასია. ყოვლად დაუშვებელია ნაწვერალზე საშემოდგომო ხორბლის ორ სავეგეტაციო პერიოდში ზედიზედ თესვა. მიწათმოქმედების ასეთ წესს, რა უარყოფითი სამეურნეო შედეგებიც მოაქვს საყოველთაოდ ცნობილია. პირველ რიგში ქვეითდება მოსავლიანობა და უარესდება მარცვლის ხარისხი, დიდ ზიანი ადგება უშუალოდ ნიადაგს, ჩქარდება ქარებთ მის გამოფიტვა და ხდება უნაყოფო, უარესდება მისი ფიტოსანიტარულ მდგომარეობა, ხდება ეროზიის ხელშეწყობა და უარესდება მისი საერთო ეკოლოგიურ მდგომარეობა. ამიტომ როგორც წესი აუცილებელია დიდ ფართობებზე თესლბრუნვების დანერგვა, უკიდურეს შემთხვევაში კულტურების მიხედვით ნაკვეთმორიგეობის დაცვა. ამა თუ იმ კულტურებისათვის შესაბამისი წინამორბედის სწორად შერჩევა, არამარტო ზრდის მოსავლიანობას, არამედ აუმჯობესებს მოსავლის ხარისხს. ავტორი: ს.მ მეცნიერებათა დოქტორი თინათინ დარსაველიძე Previous article ბოსტნეული კულტურების თესვა-რგვის და მოსავლის აღების ვადები Next article მოამრავლეთ შობის ვარსკვლავი — გაზარდეთ თქვენი შემოსავლი 126 queries in 0,540 seconds


მედიანიუსი - ბათუმის სამორინეში მკვლელობისა და დაჭრის ფაქტზე თურქეთის მოქალაქე დააკავეს" 7 ივნისი, 2020 | 01:07 ბათუმის სამორინეში მკვლელობისა და დაჭრის ფაქტზე თურქეთის მოქალაქე დააკავეს განცხადებაში ნათქვამია, რომ შსს-ს თანამშრომლებმა 1961 წელს დაბადებული, თურქეთის რესპუბლიკის მოქალაქე ლ.უ. დააკავეს. დანაშაული 7-დან 15 წლამდე ვადით თავისუფლების აღკვეთას ითვალისწინებს.


text: ლოკალური აი-ტი დისტრიბუტორი, კომპანია დილაინი, კორპორაცია "Microsoft-ის" ეგიდით ახორციელებს ახალ პროგრამას - "მარტივი ლიცენზირება" | BPN.GE ლოკალური აი-ტი დისტრიბუტორი, კომპანია დილაინი, კორპორაცია "Microsoft-ის" ეგიდით ახორციელებს ახალ პროგრამას - "მარტივი ლიცენზირება" 15.02.2017 / 11:46 პროგრამის მიზანია მცირე და საშუალო ბიზნესებს გაუმარტივდეს ლიცენზირება მათთვის მისაღები პირობების შეთავაზებით. ლიცენზირების პროცესი სპეციალურადაა გამარტივებული იმისთვის, რომ კომპანიებმა მოარგონ პირობები თავისი ინტერესების და შესაძლებლობების მიხედვით. ახლა უკვე კომპანიებს შეუძლიათ აირჩიონ ლიცენზირების მათთვის მისაღები, ოპტიმალური მეთოდები, რაშიც იგულისხმება როგორც ტექნიკური მომსახურება, ასევე გადახდის მარტივი და მოსახერხებელი ფორმა - ერთ წლამდე ლიზინგი. ლიცენზირების ღირებულების დაფარვის გამარტივების მიზნით, დაინერგა ახალი, მოსახერხებელი გადახდის ფორმა - ერთ წლამდე ლიზინგის სახით. დაინტერესებულ კომპანიებს შეეძლებათ ღირებულების ერთჯერადად დაფარვის ნაცვლად, მომსახურების საფასური 10 თვეზე გადაანაწილონ და რაც მთავარია, ყოველგვარი საპროცენტო დანამატის გარეშე. ასევე, "მარტივი ლიცენზირების" პროგრამის ფარგლებში კომპანიებს მოეცემათ შესაძლებლობა მიიღონ პროფესიონალური მხარდაჭერა "მაიკროსოფტის" ავტორიზებული პარტნიორებისგან. რა უპირატესობები აქვს "მარტივი ლიცენზირების" პროგრამას კომპანიებისთვის? "მარტივი ლიცენზირების პროგრამა" უზრუნველყოფს მაქსიმალურ დაცვას ვირუსული და მავნე პროგრამებისგან, პირადი ინფორმაციის გაჟონვის რისკების შემცირებას, ტექნიკურ დახმარებას და იურიდიული პასუხისმგებლობების თავიდან არიდებას. რატომ მჭირდება ოფიციალური ლიცენზია? ბოლო წლების განმავლობაში აქტიურად ამოქმედდა კანონი "საავტორო და მომიჯნავე უფლებების შესახებ", რომელიც კომპანიებს ავალდებულებს მხოლოდ ლიცენზირებული პროგრამების გამოყენებას. საწინააღმდეგო ქმედება კანონით დასჯადია და იწვევს სამოქალაქო, ადმინისტრაციულ და სისხლის სამართლის პასუხისმგებლობების დაკისრებას.


source: wikipedia

text: დიდი ბრიტანეთისა და ჩრდილოეთ ირლანდიის გაერთიანებული სამეფო, ცნობილი როგორც გაერთიანებული სამეფო (UK ან U.K.) ან დიდი ბრიტანეთი — სუვერენული სახელმწიფო დასავლეთ ევროპაში, ბრიტანეთის კუნძულებზე. მოიცავს კუნძულ დიდი ბრიტანეთს, კუნძულ ირლანდიის ჩრდილო-აღმოსავლეთ სანაპიროს და მრავალ პატარა კუნძულს. მას ერთი სახმელეთო მეზობელი ჰყავს — ირლანდია. სახმელეთო საზღვრების გარდა, დიდი ბრიტანეთი გარშემორტყმულია ატლანტის ოკეანით, აღმოსავლეთით - ჩრდილოეთის ზღვით, სამხრეთით - ლა-მანშის სრუტითა და სამხრეთ-დასავლეთით - კელტების ზღვით. დიდ ბრიტანეთსა და ირლანდიას ერთმანეთისგან ირლანდიის ზღვა ჰყოფს. ქვეყანა საფრანგეთს უკავშირდება ევროგვირაბით. გააჩნია მსოფლიოში მე-12 ყველაზე გრძელი სანაპირო ზოლი. ფართობი – 240,000 კმ2 მმართველობის მხრივ არის უნიტარული საპარლამენტო დემოკრატია და კონსტიტუციური მონარქია. ამჟამინდელი მონარქია მეფე ჩარლზ III. დედაქალაქი არის ლონდონი, გლობალური ქალაქი და ფინანსური ცენტრი 10.3 მილიონი მცხოვრებით. გაერთიანებულ სამეფოში შედის ოთხი ქვეყანა: ინგლისი, შოტლანდია, უელსი და ჩრდილოეთ ირლანდია. მათი დედაქალაქები, შესაბამისად, არის: ინგლისი, ედინბურგი, კარდიფი და ბელფასტი. ინგლისის გარდა, ქვეყნებს აქვთ თავიანთი ჩამოყალიბებული მთავრობები, თითოეული განსხვავებული უფლებამოსილებით. სხვა ძირითად ქალაქებს მიეკუთვნება: ბირმინგემი, გლაზგო, ლიდზი, ლივერპული და მანჩესტერი. ახლომდებარე მენი, გერნზი და ჯერზი გაერთიანებულ სამეფოს არ ეკუთვნის; ისინი წარმოადგენენ სამეფოს დაქვემდებარებაში მყოფ გვირგვინის მიწებს, რომელთა წარმომადგენელი და მცველი დიდი ბრიტანეთის მთავრობაა. ბრიტანეთის გავლენა მკაფიოდ შეინიშნება მისი ყოფილი კოლონიების ენაში, კულტურასა და პოლიტიკურ სისტემაში. ნომინალური მთლიანი შიდა პროდუქტით, გაერთიანებული სამეფოს ეკონომიკა მსოფლიოში მე-6 უდიდესია, ხოლო მთლიანი შიდა პროდუტის (PPP) მიხედვით მე-9 ადგილს იკავებს. გააჩნია მაღალშემოსავლიანი ეკონომიკა და ადამიანის განვითარების ინდექსის ძალიან მაღალი რეიტინგი (მსოფლიოში მე-14 ადგილი). იყო მსოფლიოში პირველი ინდუსტრიული ქვეყანა და უპირველესი ძალა XIX-XX საუკუნეების დასაწყისში. დიდი ბრიტანეთი რჩება დიდ ძალად, საერთაშორისო მასშტაბის მნიშვნელოვანი ეკონომიკური, კულტურული, სამხედრო, სამეცნიერო და პოლიტიკური გავლენით. არის ბირთვული კლუბის წევრი; სამხედრო ხარჯების მიხედვით იკავეს მსოფლიოს მე-6 პოზიციას. 1946 წლის პირველი სესიიდან მოყოლებული, არის გაეროს უსაფრთხოების საბჭოს მუდმივი წევრი. გაერთიანებული სამეფო არის ერთა თანამეგობრობის, ევროპის საბჭოს, დიდი შვიდეულის, დიდი ოცეულის, ნატოს, ეკონომიკური თანამშრომლობისა და განვითარების ორგანიზაციის (OECD), ინტერპოლის, მსოფლიო სავაჭრო ორგანიზაციის მოწინავე წევრი. იგი 1973 წლის 1 იანვრიდან, 47 წლის განმავლობაში, 2020 წლის 31 იანვრამდე იყო ევროკავშირის წევრი. სახელწოდება ოფიციალური: ქართულად — დიდი ბრიტანეთისა და ჩრდილოეთ ირლანდიის გაერთიანებული სამეფო; ინგლისურად - UK; United Kingdom; United Kingdom of Great Britain and Northern Ireland. ეტიმოლოგია — დიდი ბრიტანეთი (Great Britain) კუნძულებს ჰქვია. სახელი ბრიტების ტომისაგან მომდინარეობს. ეთნონიმის მნიშვნელობაა „დახატული“, რაც კუნძულების უძველეს მცხოვრებთა სხეულის მოხატვის (ტატუირების) ტრადიციას უნდა უკავშირდებოდეს. ასევე შესაძლებელია სახელი აიხსნას კელტური ქალღმერთის — ბრიგიდის სახელის მიხედვით. ქვეყნის კოდი — GB. ისტორია XV საუკუნის ბოლოს ძლიერი ცენტრალიზებული სახელმწიფო. 1707 წელს მიღებული იქნა აქტი ინგლისისა და შოტლანდიის კავშირის შესახებ, 1801 წელს გაერთიანდა ბრიტანეთი და ირლანდია. 1918 წელს ჩრდილოეთი ირლანდია ინკორპორირებულ იქნა გაერთიანებულ სამეფოში. 1931 წელს — შეიქმნა ბრიტანეთის თანამეგობრობა, რომელიც 54 ქვეყანას (ყოფილ დომინიონებსა და კოლონიებს) აერთიანებს. მეორე მსოფლიო ომის შემდეგ დაიწყო ბრიტანეთის იმპერიის დაშლა. უკანასკნელ წლებში შოტლანდიისა და უელსის მოსახლეობა აქტიურად ითხოვდა საკუთარი პარლამენტების შექმნას. ჩრდილოეთ ირლანდიის მოსახლეობის კათოლიკური ნაწილი კი მოითხოვს შეერთებას ირლანდიის რესპუბლიკასთან. ამან გამოიწვია სამეფოს ამ ნაწილში სამოქალაქო ომის დაწყება 1961 წელს. 1994 წელს მიღწეულ იქნა შეთანხმება ცეცხლის შეწყვეტის შესახებ, თუმცა პრობლემის საბოლოო მოწესრიგებამდე ალბათ ჯერ კიდევ შორია. 1993 წელს რატიფიცირებულ იქნა მაასტრიხტის შეთანხმება. უკანასკნელ წლებში ბრიტანეთის სახელმწიფო მოწყობაში სერიოზული ცვლილებები განხორციელდა, კერძოდ, ედინბურგსა და კარდიფში — შეიქმნა შოტლანდიისა და უელსის ასამბლეები. გეოგრაფია და ბუნება გაერთიანებული სამეფო მდებარეობს დასავლეთ ევროპაში, ბრიტანეთის კუნძულებზე. მას ერთი სახმელეთო მეზობელი ჰყავს - ირლანდია. XX საუკუნის მეორე ნახევარში მნიშვნელოვანი ცვლილებები განიცადა ქვეყნის გეოპოლიტიკურმა მდებარეობამ. რელიეფი ჩრდილოეთით და დასავლეთით მთიანია. ევროკავშირის მასშტაბით სამეფო ენერგეტიკული რესურსებით უმდიდრესი ქვეყანაა. გამოირჩევა წყალუხვი ჰიდროგრაფიული ქსელი, კლიმატი ძირითადად ყალიბდება ატლანტის ოკეანის გავლენით. დასავლეთი რაიონები ტენიანობით გამოირჩევა. უდიდესი ყურადღება ექცევა ბუნების დაცვას. მოქმედებს 15 ეროვნული პარკი. ბენ-ნევისი 1343 მ. სიმაღლით სამეფოს უმაღლესი მწვერვალია. გაერთიანებული სამეფოს ფართობი დაახლ. 245 000 კვ. კმ-ია. იგი მდებარეობს ჩრდილო ატლანტიკურ ოკეანესა და ჩრდილოეთის ზღვას შორის და გამოყოფილია საფრანგეთისაგან ლა-მანშის სრუტით. ფართობი — 244 013 კვ. კმ. საზღვრები: მთლიანი — 8257 კმ; ინგლისი და უელსი — 3880 კმ; შოტლანდია — 4023 კმ; ჩრდილოეთი ირლანდია — 354 კმ. გეოგრაფიული რაიონები — შოტლანდიისა და ანტრიმის მაღლობები, ტბათა რაიონი, ლეინისა და გოუერის ნახევარკუნძულები. ბუნება: მთათა სისტემები — ბრეკონ-ბიკონსი, კამბრიის მთები, გრამპიანი, პენინები. უმაღლესი მწვერვალი — ბენ-ნევისი 1344 მ; მთ. მდინარეები (კმ) — ბანი, დიი, ერნი, სევერნი, თემზა 338; უდ. ტბა (კვ.კმ) — ლოხ-ნესი 396; მთავარი კუნძულები (კვ. კმ) — დიდი ბრიტანეთი 229 885, ირლანდია 14 120 (სულ 84 420), ჰებრიდის კუნძულები 7283, შოტლანდიის კუნძულები 1433, ორკნის კუნძულები 976; კლიმატი — ოკეანური, ზომიერი. ბუნებრივი რესურსები — ქვანახშირი, ნავთობი, ბუნებრივი აირი, კალა, კირქვა, რკინის მადანი, მარილი, თიხა, ცარცი, თაბაშირი, ტყვია, სასოფლო-სამეურნეო მიწები. სახელმწიფო წყობა სიმბოლოები: ჰიმნი — God Save the King (Queen); სამეფო დევიზი - Dieu et mon droit. პოლიტიკური სისტემა — უნიტარული სახელმწიფო, საპარლამენტო მონარქია. სახელმწიფოს მეთაური — ბრიტანეთში მეფობენ უინძორთა დინასტიის წარმომადგენლები. მე-20 საუკუნის მონარქები: ედუარდ VII (1901-10), ჯორჯ V (1910-36), ედუარდ VIII (1936), ჯორჯ V (1936-52), დედოფალი ელისაბედ II (ELIZABETH II, რიგით მე-40 ბრიტანელი მონარქი, ტახტზეა1952 წლიდან). მთავრობის მეთაური — პრემიერ-მინისტრი ტერეზა მეი (2016). საკანონმდებლო ორგანო — ორპალატიანი პარლამენტი: ლორდთა პალატა (738 წევრი) და თემთა პალატა (646 წევრი). პარტიები — კონსერვატიული პარტია (ლიდერი ტერეზა მეი, დაარს. მე-17 საუკუნის ბოლოს), ლეიბორისტული პარტია, ლიდერი ჯერემი კორბინი, დაარს. 1890, ლიბერალ-დემოკრატიული პარტია (ლიდერი ტიმ ფერონი). მთავრობას ხელმძღვანელობს პრემიერ-მინისტრი, 2016 წლიდან, ტერეზა მეი. ადმინისტრაციული დაყოფა გაერთიანებული სამეფო არის ინგლისის, შოტლანდიის, უელსისა და ჩრდილოეთ ირლანდიის პოლიტიკური გაერთიანება. სამეფო გვირგვინის ქვეშ მყოფი ტერიტორიებია: გერნსი, ჯერსი და მენი, რომელთაც განსაკუთრებული სტატუსი აქვთ. სამფლობელოები. დიდ ბრიტანეთს ეკუთვნის აგრეთვე რამდენიმე მცირე სამფლობელო: ანგილია; ბერმუდის კუნძულები; ბრიტანეთის ვირჯინის კუნძულები; კაიმანის კუნძულები; ფოლკლენდის კუნძულები; გიბრალტარი; მონსერატი; პიტკერნის კუნძულები; წმინდა ელენე, ამაღლება და ტრისტანი-და-კუნია; სამხრეთი გეორგია და სამხრეთ სენდვიჩის კუნძულები; ბრიტანეთის ინდოეთის ოკეანის ტერიტორია; ტერქსისა და კაიკოსის კუნძულები. დემოგრაფია აღწერა გაერთიანებული სამეფოს ყველა წევრ ქვეყანაში ერთად, ათ წელიწადში ერთხელ ტარდება. 63 181 775 მოსახლეობით (2011 წლის აღწერით), სამეფო მესამე ქვეყანაა ევროკავშირში, ხოლო 22-ე უდიდესი – მსოფლიოში. ძირითადი მკვიდრნი არიან ინგლისელები (81,5 %), შოტლანდიელები (9,6 %), ირლანდიელები (2,4 %), უელსელები (1,9 %) და ჩრდილოეთ ირლანდიელები (1,8 %). აქ ცხოვრობს ასევე 4 მლნ-ზე მეტი უცხოელი, რომლებიც ძირითადად ჩავიდნენ თანამეგობრობის ქვეყნებიდან. გაერთიანებული სამეფო ურბანიზაციის სამაგალითო ქვეყანაა. მოსახლეობის 91 % ცხოვრობს ქალაქში. ინგლისის მოსახლეობა 2011 წლის მონაცემებით დაახლოებით 53 მილიონია. ის მსოფლიოში ერთ-ერთი ყველაზე მჭიდროდ დასახლებული ქვეყანაა: 2015 წლის შუა პერიოდში 420 ადამიანი ცხოვრობდა კვადრატულ კილომეტრზე. განსაკუთრებით მჭიდროდ დასახლებულია ლონდონი და ქვეყნის სამხრეთ-აღმოსავლეთი ნაწილი. 2011 წლის აღწერის შედეგად შოტლანდიის მოსახლეობამ 5.3 მილიონი შეადგინა, უელსმა – 3.06 მილიონი, ხოლო ჩრდილოეთ ირლანდიამ – 1,81 მილიონით. 2017 წელს საშუალო შობადობის მაჩვენებელი გაერთიანებული სამეფოს მაშტაბით შეადგენდა 1.7 ბავშვს/ქალზე. აღნიშნული მაჩვენებელი 1964 (2.95 ბავშვი/ქალზე) და 1815 (6.02 ბავშვი/ქალზე) წლების შედეგებს მნიშვნელოვნად ჩამორჩება, თუმცა აღემატება 2001 წლის (1.63 ბავშვი/ქალზე) მაჩვენებელს. 2011 წელს, ახალშობილთა 47.3% დაუქორწინებელ ქალებზე მოდიოდა. 2018 წელს გაერთიანებული სამეფოს მოსახლეობის საშუალო ასაკი შეადგენდა 41.7 წელს. რელიგია — ანგლიკანიზმი, კათოლიციზმი, პრესვიტერიანიზმი. ქალაქები (ათ.) — ლონდონი (7.418, აგლომ. — 11.219), გლაზგო (1.099, აგლომ. — 1.361), ბირმინგემი (972, აგლომ. — 3.193), მანჩესტერი (390), ლივერპული (462), ედინბურგი (460, აგლომ. — 664), შეფილდი (418, აგლომ. — 1.102), ლიდსი (417, აგლომ. — 1.493), ბრისტოლი (406, აგლომ. — 614). ენა გაერთიანებული სამეფოს დე-ფაქტო ენა არის ინგლისური. დადგენილია, რომ დიდი ბრიტანეთის მოსახლეობის 95% არის ინგლისურენოვანი მონოლენგუალი. სამხრეთ აფრიკულ ენებზე, მათ შორის, პენჯატურ, ჰინდურ, ბენგალურ და გუჯარათულ ენებზე მოსაუბრეები, ქმნიან გაერთიანებული სამეფოს უდიდეს ლინგვისტურ ჯგუფს (ანგლოფონების გარდა), რომელშიც მთლიანი მოსახლეობის 2.7% შედის. 2011 წლის აღწერის მიხედვით, ლინგვისტურ უმცირესობებს შორის მეორე ყველაზე გამოყენებადი ენაა პოლონური, რომელზეც 546,000 საუბრობს. გაერთიანებულ სამეფოში ვხვდებით სამ ძირძველ კელტურ ენას: უელსურ, ირლანდიურ და შოტლანდიურ-გელურ ენებს. სამეფოში ცდილობენ კორნული ენის, რომელიც XVIII საუკუნის ბოლოს გაქრა, როგორც მშობლიური ენა, აღორძინებას: ვხვდებით მცირე ჯგუფს, რომლის წევრებიც კორნულს მეორე ენის სტატუსით ფლობენ. 2011 წლის აღწერის მონაცემებით, უელსის მოსახლეობის დაახლოებით მეხუთედმა (19%) თქვა, რომ მათ შეეძლოთ უელსურად საუბარი. გარდა ამისა, დადგენილია, რომ ინგლისში დაახლოებით 200 000 ადამიანს შეუძლია უელსურად საუბარი. ამავე აღწერის დროს ჩრდილოეთ ირლანდიაში 167,487 ადამიანი (10.4%) აცხადებდა, რომ ისინი „ირლანდიურს გარკვეულ დონეზე ფლობდნენ“. შოტლანდიაში 92000-ზე მეტმა ადამიანმა (მოსახლეობის მხოლოდ 2% -ზე ნაკლები) გარკვეულ დონეზე იცოდა გელური ენა, მათ შორის 72% ცხოვრობს გარე ჰებრიდებში. სამეფოში იზრდება იმ ბავშები რიცხვი, რომლებიც უელსურ ან შოტლანდიურ-გელურ ენებს სწავლობენ. რელიგია ამჟამინდელი გაერთიანებული სამეფოს ტერიტორიებზე უკვე 1400 წელია, რაც ქრისტიენული რელიგიები დომინირებენ. მიუხედავად იმისა, რომ მოქალაქეთა უმრავლესობა რელიგიურ მრწამსს ჯერ კიდევ ქრისტიანობას უკავშირებს, ეკლესიის რეგულარული დასწრება მკვეთრად დაეცა XX საუკუნის შუა პერიოდის შემდეგ, ხოლო ემიგრაციამ და დემოგრაფიულმა ცვლილებებმა ხელი შეუწყო სხვა სარწმუნოების, განსაკუთრებით, ისლამის, ზრდას. 2001 წლის აღწერის მიხედვით, გამოკითხულთა 71.6%-მა აღნიშნა, რომ ისინი ქრისტიანები იყვნენ, შემდეგი მოდიოდნენ ისლამის (2.8%), ინდუიზმის (1.0%), სიქიზმის (0.6%), იუდაიზმის (0,5%), ბუდიზმის (0.3%) და ყველა სხვა რელიგიის (0.3%) მიმდევრები. გამოკითხულთა 15%-მა განაცხადა, რომ ისინი არცერთ ერლიგიას მისდევდნენ, ხოლო 7%-მა გამოკითვაში მონაწილეობაზე უარი თქვა. 2007 წელს ტარფუნდის კვლევამ აჩვენა, რომ ყოველ კვირას ეკლესიაში დაახლოებით ერთი მეათედი დადიოდა. 2001-2011 პერიოდში, სამეფოში იმ ადამიანთა რიხვი, რომლებიც თავს ქრისტიანად მიიჩნევდნენ, 12%-ით შემცირდა, ხოლო ურელიგიოთა რიცხვი გაორმაგდა. აგრეთვე, აღნიშნულ პერიოდში მუსლიმთა რაოდენობა 1.6 მილიონიდან (2001) 2.7 მილიონამდე (2011) გაიზარდა, რითაც მუსლიმები რიგით მეორე უდიდესი რელიგიური ჯგუფი გახდნენ გაერთიანებულ სამეფოში. ეკონომიკა გაერთიანებული სამეფოს ეკონომიკა ეფუძნება ლიბერალიზმის, საბაზრო ეკონომიკისა და დაბალი გადასახადების პრინციპებს. ის ითვლება წინაპრად ე. წ. ანგლოსაქსური კაპიტალიზმისა. მიუხედავად იმისა, რომ ბრიტანეთის მოსახლეობა მსოფლიოს მოსახლეობის 1 %-ს შეადგენს, გაერთიანებული სამეფო მეოთხე ადგილზეა მსოფლიოში ვაჭრობის მხრივ, ხოლო მისი მთლიანი შიდა პროდუქტი მსოფლიოში სიდიდით მეექვსე, ხოლო ევროპაში მესამეა გერმანიისა და საფრანგეთის შემდეგ. ეკონომიკის უდიდესი დარგია მომსახურების სფერო, რაშიც განსაკუთრებულ როლს ასრულებს საბანკო-საფინანსო ბიზნესი და ტურიზმი. ენერგეტიკული შესაძლებლობებით უძლიერესია ევროკავშირში. ქვეყანა მანქანათმშენებლობის სამშობლოა. სამრეწველო საწარმოები აღჭურვილია ულტრათანამედროვე ტექნიკით. შრობის ნაყოფიერება ერთ-ერთი უმაღლესია მსოფლიოში. გამოირჩევა ქიმიური, ფარმაცევტული და ბიოტექნიკური ინდუსტრია. მნიშვნელოვანია ასევე ელექტრონიკა და თვითმფრინავთმშენებლობა. აგრობიზნესი ერთი-ერთი ყველაზე მაღალპროდუქტიულია მსოფლიოში. ე.ე.პ. სტრუქტურა (%) — სოფლის მეურნეობა — 2, მრეწველობა — 26, მომსახურება — 72; ვალუტა — გირვანქა სტერლინგი. უდიდესი კომპანიები — როიალ დატჩ-შელი, ბრიტიშ პეტროლეუმი, იუნილევერი. უდიდესი ბანკები — ეიჩ-ეს-ბი-სი ჰოლდინგზი, ბარკლეიზ ბანკი, ნეშენალ უესტმინსტერ ბანკი, ჰალიფაქსი, ლოიდს გრუფი. ტურიზმი მრავალფეროვანი ლანდშაფტი, ისტორიულ-არქიტექტურული ძეგლები და ულტრათანამედროვე საკომუნიკაცია საშუალებების გამო, ბრიტანეთი მსფოლიოს ერთ-ერთი უმსხვილესი ტურისტული რეგიონია. ყოველწლიურად აქ 28-30 მილიონი ტურისტი ჩამოდის. უდიდესი ტურისტული ცენტრებია: ლონდონი, სტრატფორდი მდ, ეივონზე, უინძირო, ედინბურგი და ა. შ. ტურისტების უდიდესი ნაწილი ჩამოდის აშშ-დან და ევროპის ქვეყნებიდან, განსაკუთრებით კი გერმანიიდან, საფრანგეთიდან, ირლანდიიდან და ნიდერლანდებიდან. ბოლო წლებში ტურისტული ინდუსტრია ქვეყნის ეკონომიკის ერთ-ერთი უმსხვილესი დარგი გახდა. კულტურული მემკვიდრეობა ბრიტანეთის კულტურული მრავალფეროვნება განპირობებულია როგორც რეგიონალური თავისებურებებით, ასევე ბრიტანეთის იმპერიის მემკვიდრეობით. ბრიტანული ლიტერატურის სახეებია ინგლისელი შექსპირი, შოტლანდიელი რობერტ ბერნსი, უელსელი დილან თომასი, ჩრდილოეთირლანდიელი შეიმან ჰინი. 60-იანი წლებიდან დაწყებული, The Beatles-ისა და როლინგ სტოუნზის პოპულარობის გამო, ბრიტანეთი ახალგაზრდული კულტურის ავანგარდშია. ღირსშესანიშნაობანი: ლონდონი — ბრიტანეთის მუზეუმი, თაუერის კოშკი, სამეფო ძვირფასეულობა, ვესტმინსტერის სააბატო (ბრიტანელი მონარქების კორონაციის ადგილი), პარლამენტის შენობა, ბიგ-ბენის კოშკი, ბაკინგემის სასახლე, მადამ ტუსოს ცვილის ფიგურების მუზეუმი, ჰაიდ-პარკი; დარემის ციხე და ტაძარი, მეგალითური კომპლექსი სტოუნჰენჯი (ძვ. წ. 1500), კენტერბერიის საკათედრო ტაძარი, ძველი და ახალი ედინბურგი, გვინედის ციხე-სიმაგრე და ქალაქის კედლები; შექსპირის სახლ-მუზეუმი სტრატფორდში, ოქსფორდისა და კემბრიჯის უნივერსიტეტები; ანგლოსაქსური ეპოსი — ბეოვულფი (X ს.). სპორტი ვიქტორიანული ეპოქის განმავლობაში დიდ ბრიტანეთში წარმოიშვა ან დიდად, მნიშვნელოვნად განვითარდა სპორტის ისეთი სახეობები, როგორებიცაა: ფეხბურთი, ჩორბურთი, რაგბი, რაგბი ლიგა, გოლფი, კრივი, ნეტბოლი, ნიჩბოსნობა და კრიკეტი. 2012 წელს, საერთაშორისო ოლიმპიური კომიტეტის პრეზიდენტმა, ჟაკ როგემ, თქვა: „ეს დიდი, სპორტისმოყვარული ქვეყანა ფართოდ არის აღიარებული, როგორც თანამედროვე სპორტის სამშობლო. პირველად, აქ დაშიფრეს სპორტსმენისა და სამართლიანი თამაშის ცნებები გარკვეულ წესებში და აქ შედიოდა სპორტი სკოლის სასწავლო გეგმაში, როგორც სასწავლო ხელსაწყო“. საერთაშორისო კონკურსების უმეტესობაში ინგლისს, შოტლანდიასა და უელსს ცალკეული გუნდები წარმოადგენენ. ჩრდილოეთ ირლანდიას და ირლანდიის რესპუბლიკას, ჩვეულებრივ, ერთი გუნდი ჰყავთ, რომელიც მთლიან ირლანდიას წარმოადგენს საერთაშორისო შეჯიბრებებზე (გამონაკლისია ფეხბურთი და თანამეგობრობის თამაშები). სპორტულ კონტექსტებში, ინგლისის, შოტლანდიის, უელსის და ირლანდიის/ჩრდილოეთ ირლანდიის გუნდებს ხშირად კოლექტიურად მოიხსენიებენ, როგორც საშინაო ერები. არის რამდენიმე სპორტი, რომელშიც ერთი გუნდი წარმოადგენს გაერთიანებული სამეფოს ყველა ქვეყანას (ოლიმპიადის ჩათვლით); ამ შემთხვევაში გუნდი დიდი ბრიტანეთის სახელით ასპარეზობს. 1908, 1948 და 2012 წლის ზაფხულის ოლიმპიადები ჩატარდა ლონდონში; ამით იგი გახდა პირველი ქალაქი, რომელმაც ზაფხულის ოლიმპიადას სამჯერ უმასპინძლა. 2003 წლის გამოკითვამ აჩვენა, რომ გაერთიანებულ სამეფოში ყველაზე პოპულარული სპორტის სახეობა ფეხბურთია. ინგლისი ფიფას მიერ აღიარებულია, როგორც ქვეყანა, სადაც ფეხბურთი წარმოიქმნა; მისი ფეხბურთის ასოციაცია ყველაზე ძველია ფეხბურთის წესებით, რომელიც პირველად 1863 წელს ებენეზერ-კობ მორლიმ შეადგინა. სამეფოს თითოეულ წევრ ქვეყანას გააჩნია საკუთარი საფეხბურთო ასოციაცია, ეროვნული გუნდი და ლიგის სისტემა. ინგლისის უმაღლესი დივიზია, პრემიერლიგა, ყველაზე ყურებადი საფეხბურთო ლიგაა მსოფლიოში. პირველი საერთაშორისო საფეხბურთო მატჩი ჩატარდა 1872 წლის 30 ნოემბერს, ინგლისისა და შოტლანდიას შორის. ინგლისი, შოტლანდია, უელსი და ჩრდილოეთ ირლანდია საერთაშორისო საფეხბურთო ჩემპიონატებში, ჩვეულებრივ, ცალკეული ქვეყნის სტატუსით ასპარეზობენ. 2003 წელს, რაგბი გაერთიანებული სამეფოს სპორტის მეორე ყველაზე პოპულარული სახეობა გახდა. სპორტის სახეობა შეიქმნა რაგბის სკოლაში, იურიკშირში, და პირველი რაგბის საერთაშორისო შეხვედრა გაიმართა 1871 წლის 27 მარტს ინგლისსა და შოტლანდიას შორის. ინგლისი, შოტლანდია, უელსი, ირლანდია, საფრანგეთი და იტალია ასპარეზობენ ექვსი ერის ჩემპიონატში (ჩრდილოეთ ნახევარსფეროს პრემიერლიგის საერთაშორისო ტურნირში). ინგლისში, შოტლანდიაში, უელსსა და ირლანდიაში აღნიშნულ სპორტის სახეობასთან დაკავშირებულ საკითხებს ორგანიზებას სპორტის მმართველი ორგანოები დამოუკიდებლად უწევენ. ოთხ წელიწადში ერთხელ, ინგლისი, ირლანდია, შოტლანდია და უელსი ქმნის გაერთიანებულ გუნდს, რომელიც ცნობილია როგორც ბრიტანელი და ირლანდიელი ლომები. გუნდი სტუმრობს ავსტრალიას, ახალ ზელანდიასა და სამხრეთ აფრიკას. კრიკეტი ინგლისში გამოიგონეს, ხოლო მისი წესები, 1788 წელს, მარილებონის კრიკეტის გუნდმა ჩამოაყალიბა. ინგლისის კრიკეტის ნაკრები, რომელსაც ინგლისისა და უელსის კრიკეტის საბჭო მართავს, და ირლანდიის კრიკეტის ნაკრები, რომელსაც კრიკეტ-ირლანდია მართავს, წარმოადგენენ ინგლისის კლუბებს, რომლებსაც ტესტ სტატუსი გააჩნიათ. გუნდის წევრები არიან ქვეყნის მთავარი მხარეებიდან არიან არჩეულნი და მასში როგორც ინგლისელი, ისე უელსელი მოთამაშეები შედიან. კრეკეტი განსხვავდება ფეხბურთისა და რაგბისაგან, სადაც უელსსა და ინგლისს ცალკეული ეროვნულ გუნდები ჰყავთ; აღსანიშნავია, რომ უელსს წარსულში საკუთარი გუნდი ჰყავდა. ირლანდიელი და შოტლანდიელი კრიკეტის მოთამაშეები ინგლისში თამაშობდნენ, რადგან არცერთ მათგანს არ გააჩნდა ტესტ სტატუსი. ქვეყანაში ვხვდებით პროფესიონალური ლიგის ჩეპიონატსაც, რომელში ასპარეზობენ ინგლისის 17 მუნიციპალიტეტისა და 1 უელსის წარმომადგენლები გუნდები. თანამედროვე თამაში, ჩოგბურთი, ბირმინგემში (ინგლისში), 1860-იან წლებში წარმოიქმნა. მსოფლიოს უძველესი ჩოგბურთის ჩემპიონატი, უიმბლდონის ტურნირი, პირველად 1877 წელს ჩატარდა, დღეს კი, აღნიშნული ჩემპიონატი ორ კვირის განმავლობაში, ივნისის ბოლოდან ივლისის დასაწყისამდე, მიმდინარეობს. გოლფი, მიმდევართა რაოდენობით, ქვეყნის მეექვსე ყველაზე პოპულარული სპორტის სახეობაა. რესურსები ინტერნეტში ბრიტანეთის მონარქიის ოფიციალური საიტი გაერთიანებული სამეფოს მთავრობის ოფიციალური საიტი ძირითადი ინფორმაცია United Kingdom from the BBC News United Kingdom from UCB Libraries GovPubs United Kingdom Encyclopædia Britannica entry Key Development Forecasts for the United Kingdom from International Futures სქოლიო ევროპის ქვეყნები დიდი რვიანის ქვეყნები ინგლისურენოვანი ქვეყნები კონსტიტუციური მონარქიები სამეფოები ევროკავშირის წევრი სახელმწიფოები კუნძულოვანი სახელმწიფოები ნატოს წევრი სახელმწიფოები გაეროს წევრი სახელმწიფოები ბირთვული ქვეყნების სია


text: ინგლისური ანბანის შესასწავლი შესანიშნავი ფლეში, რომელსაც მოსახერხებელი და კომფორტული ფუნქციები გააჩნია. ასოებზე მაუსის დაჭერით, თქვენ მოისმენთ, თუ როგორ გამოითქმის ანბანის ესა თუ ის ასო. ფლეშს აქვს ავტომატური რეჟიმიც, თუ თქვენ დააჭერთ ფლეშის ქვედა ნაწილში განთავსებულ მწვანე სამკუთხედის ნიშანს, ანბანის გახმოვანება მოხდება ავტომატურ რეჟიმში. ფლეშს ასევე გააჩნია გამოცდის ჩატარების რეჟიმიც, თუ თქვენ დააჭერთ წარწერას - QUIZ - ფლეში გაახმოვანებს ასოს, რომელიც უნდა გამოიცნოთ და დააჭიროთ შესაბამის ღილაკს (ასოს). შეფასება ხდება ათბალიანი სისტემით.


საჯარო დაწესებულება: კულტურისა და ძეგლთა დაცვის სამინისტრო სახელმწიფო დაცვის სპეციალური სამსახური ეროვნული მუზეუმი


9 024 367 ლარის ჯგუფურად გაფლანგვაში ბრალდებული საქართველოს მესამე პრეზიდენტი თავს უდანაშაულოდ თვლის და აცხადებს, რომ „დღეს ყველაზე დიდი კორუფციონერები“ ასამართლებენ „მსოფლიოს ყველაზე ცნობილ ანტიკორუფციონერს“ იმ ქვეყანაში, რომელიც „კორუფციამ შეჭამა“. პროკურატურა თვლის, რომ მიხეილ სააკაშვილმა, სასამართლო პროცესზე რამდენიმე ფაქტის დადასტურებით, წაყენებული ბრალი აღიარა. დაცვის მხარის შეფასებით კი, 2 დეკემბერს ყველა ეჭვი გაიფანტა. - რას ამბობს მიხეილ სააკაშვილი 9 მილიონი ლარის დახარჯვაზე - რას და რატომ მოხმარდა ეს თანხა? - რას მოიცავს „დიდი ოდენობით სახელმწიფო საბიუჯეტო თანხების გაფლანგვის საქმე“, რომლის მიხედვითაც ყოფილ პრეზიდენტს 7-დან 11 წლამდე პატიმრობა ემუქრება? - რა უთხრა მესამე პრეზიდენტმა მათ, ვისაც ეცოტავება მის მიერ მოხდილი ბოდიში და გამომჟღავნებული სინანული? „ლურჯი სამართალი“ საქმეს, რომელიც თბილისის საქალაქო სასამართლოში უკვე 6 წელია განიხილება, ბრალდებულმა მიხეილ სააკაშვილმა 2 დეკემბერს მრავალჯერ უწოდა „სამარცხვინო“ და „რუსული ინსტინქტებით“ მართული. „ვინც მე მასამართლებს სამარცხვინო ბრალდებით, როგორც პიჯაკების ქურდს იმისთვის, რომ რაღაც სამკურნალო პროცედურები გავიარე ანდა იმისთვის, რომ ჩემი ქვეყნის წარმოჩენა მინდოდა უმაღლეს დონეზე, სადაც მივდიოდი და ვინც ჩამოდიოდა, [მინდოდა მისი] კარგად დახვედრა, რადგან ეს არის ქართველების ინსტინქტი... მაგრამ რუსებისთვის ეს გაუგებარია. ესენი რუსები არიან... ჩვენ, ქართველები სტუმართმოყვარე ერი ვართ, ესენი რუსები არიან და არ ესმით უკანასკნელის გაცემა შენს სტუმარზე და მეგობარზე“, - თქვა საქართველოს მესამე პრეზიდენტმა, 2 დეკემბერს, თბილისის საქალაქო სასამართლოში სიტყვით გამოსვლისას. პროკურორებმა რამდენჯერმე სცადეს, რომ ბრალდებულის ხანგრძლივი გამოსვლა შეეწყვიტათ, მაგრამ მოსამართლემ მათი პროტესტი არ გაითვალისწინა. ბრალდებული, რომელსაც 9 მილიონ ლარზე მეტი საბიუჯეტო თანხის ჯგუფურად გაფლანგვას ედავებიან, თვლის, რომ ფული აუცილებელ საქმეებს და დიდწილად - საქართველოს ინტერესებს მოხმარდა. მაგალითად, სააკაშვილი ამბობს, რომ: - ავსტრალიის მთავრობის რჩევით, ტაილანდში ჩაიყვანეს რამდენიმე სახელმწიფოს თანამდებობის პირები და თითოეულს ბიუჯეტის ფულით „ძალიან ძვირფასი საჩუქრები აჩუქეს“, რათა არ მომხდარიყო „აფხაზეთისა და სამხრეთ ოსეთის ოკუპაციის ლეგიტიმაცია“. „პირველად ვამბობ ამას... დიახ, ჩავიყვანეთ, მო 00001A40 თაფლეთ, დავალევინეთ, მოვესიყვარულეთ და საჩუქრებიც ჩავუდეთ“, - ასეთია ექსპრეზიდენტის განმარტება; - იტალიის ქალაქ მერანოში გასახდომ პროცედურებზე კი არ იყო ჩასული, არამედ იქ 2008 წელს აზერბაიჯანის პრეზიდენტს, ილჰამ ალიევს შეხვდა, სპა ცენტრში; ხოლო ალიევმა საქართველოს სასიცოცხლო მნიშვნელობის დახმარება აღმოუჩინა ნავთობპროდუქტებისა თუ ეროვნული ბანკის მომარაგების კუთხით. „დიახ, პროცედურებსაც ვიტარებდით... სამაგიეროდ, საქართველოს არ ჩაუკეტეს საზღვარი“, - ამბობს სააკაშვილი. - ამ ხარჯებში შედის ევროპის სახალხო პარტიის [EPP] ყრილობაზე, გერმანიაში ოფიციალურ ვიზიტზე, მიუნხენის კონფერენციაზე და ვაშინგტონში ჩასასვლელად საჭირო თანხა. „11 წელს მისჯიან იმისთვის, რომ საქართველოს პრეზიდენტი ჩავიდა ამერიკის პრეზიდენტთან შესახვედრად“, - ამბობს ბრალდებული ექსპრეზიდენტი. სააკაშვილი აცხადებს, რომ ვერასოდეს შეეგუება „კორუფციონერის“ სტატუსით ყოფნას, რადგან თავად კორუფციის ყველაზე დიდი მტერია და ახლა, „საქართველოს დამანგრევლები საქართველოს აღმშენებელს ასამართლებენ“. ექსპრეზიდენტს შემთხვევითობად არ მიაჩნია ის, რომ სასამართლო დარბაზში პატიმრის ადგილი ლურჯი გისოსებით არის შემოსაზღვრული. „ეს არის ლურჯი სამართალი, ესე იგი - სრული უსამართლობა. "ოცნების" ფერის სრული უსამართლობა“, - თქვა მსჯავრდებულმა/ბრალდებულმა მიხეილ სააკაშვილმა. დაფინანსდა თუ არა შვილის განათლებ 00004000 ? ექსპრეზიდენტი ასევე ვერ ხედავს პრობლემას იმაში, რომ სხვა ასეულობით ნიჭიერ და გამორჩეულ ახალგაზრდასთან ერთად, სახელმწიფო ხარჯით დაფინანსდა მისი ვაჟის, ედუარდ სააკაშვილის სწავლა ამერიკულ აკადემიაში. „მეგობრებო, 2013 წელს 6 მილიონ 300 ათასი გადავრიცხე ქართველი სტუდენტების უცხოეთში გასაშვებად... თქვენ რამდენი გადარიცხეთ?!.. მე ძალიან ვამაყობ ჩემი შვილით. ედუარდი არის ერთადერთი ქართველი ახალგაზრდა, რომელიც გინესის წიგნში შევიდა კომპიუტერთან დაკავშირებული რაღაც რეკორდით... არცერთ კანონში არ წერია, რომ პრეზიდენტის შვილის დაფინანსება არ უნდა მოხდეს... მაგრამ ეს არის განსაკუთრებით ნიჭიერი ადამიანი... შემდეგ იყო სუორტ მორის უნივერსიტეტი, სადაც უკვე ბაბუამისმა დაუფინანსა განათლება. იქ იყო ასევე საუკეთესო სტუდენტი კურსის“, - თქვა სააკაშვილმა. „ლეგენდარული ბოტოქსი“ ბოტოქსის პროცედურებთან დაკავშირებულ ინფორმაციას, რომლებსაც ხშირად ახსენებს ბრალდების მხარე, მიხეილ სააკაშვილი „აბსოლუტურ სიცრუეს“ უწოდებს. მისი თქმით, 2008 წლის ომის შემდეგ, მას აღმოაჩნდა კანის პრობლემა, რომელიც რეგულარულ მკურნალობას საჭიროებდა და მას ეს გარეგნულადაც ეტყობოდა. ექსპრეზიდენტი მოითხოვს, რომ პროკურატურამ ინფორმაცია კონკრეტულ კლინიკებში გადაამოწმოს. „გაუგზავნეთ [შეკითხვები] ყველა იმ კლინიკას, რომელზეც თქვენ ლაპარაკობთ და მიიღეთ დადასტურება, თუ ეს იყო კოსმეტიკური პროცედურა და თუ ეს არ იყო ჩვეულებრივი კანის სნეულების მკურნალობა, რომელიც დამემართა 2008 წლის შემდეგ, ნერვულ ნიადაგზე, როგორც ექიმები ამბობდნენ... ნიკა ყიფშიძემ [პირადი ექიმი] კარგად იცის... სურათებზეც შეიძლება ნახოთ - როგორ მაქვს დასიებული სახე... რომელიც რეგულარულად საჭიროებდა აპარატზე მიერთებას და ასე შემდეგ... მე არ ვიცი, სახელმწიფო დაცვის სამსახურმა ან თქვენ მაგ ცარიელ ბლანკებზე რა ჩაწერეთ, მაგრამ შეეკითხეთ კლინიკებს და მიიღებთ პასუხს“, - მიმართა პროკურორებს მიხეილ სააკაშვილმა. ბრალდების მხარე აცხადებს, რომ მესამე პრეზიდენტი ტყუის და ბოტოქსისთვის თანხები მისი თანხმობით იხარჯებოდა. 2013 წელს ტელეკომპანია „იმედის“ მიერ გავრცელებული ინფორმაციით, პრეზიდენტმა ბოტოქსის პროცედურებში ბიუჯეტიდან 11 ათას დოლარზე მეტი გადაიხადა. ბრალდებას „სრულ აბსურდად“ მიიჩნევს დაცვის მხარე. "სანდრას რატომ არ ასამართლებენ?" ეს შეკითხვა სასამართლო პროცესზე თავად მიხეილ სააკაშვილმა დასვა და იქვე განმარტა, რომ ამ 9 მილიონიდან „ხარჯების დიდი ნაწილი არის სანდრასი“. „სიამოვნებით ვიჯდებოდი მასთან [სანდრასთან] ერთად საბრალდებო სკამზე... ამ ხარჯების მეოთხედი თუ მეხუთედი სანდრასია... მაგრამ როცა სანდრას ედავებით, გაიხსენეთ, რომ სანდრამ ამ ქვეყანაში შემოიტანა ასი მილიონი ევროს გრანტები სამედიცინო სფეროში. სანდრას მეშვეობით ოთხჯერ ნაკლები ქართველი ქალი კვდება მკერდის კიბოთი, ვიდრე მანამდე... ყველა ციხის ექიმი გეტყვით, რამდენი რამ აქვს მას გაკეთებული ჯანდაცვისთვის ციხეში - ტუბერკულოზის წინააღმდეგ და ასე შემდეგ... სანდრა არ არის კორუფციონერი?!“ - თქვა მიხეილ სააკაშვილმა. ასევე მისი მონათხრობის თანახმად, გაეროს გენერალური ასამბლეის სესიაზე ნიუ-იორკში ყოფნის დროს, სანდრას აღმოაჩნდა სასწრაფოდ მოსაგვარებელი ონკოლოგიური პრობლემა და ასევე სასწრაფო ოპერაცია დასჭირდა, რაც დაფინანსდა კიდეც. „ბოდიშები და აღიარებები“ მათ, ვისაც 29 ნოემბრის სასამართლო პროცესზე გამოსვლის დროს სინანულის გამოხატვა დააკლდა ანდა მოხდილი ბოდიში ეცოტავა, საქართველოს ყოფილმა პრეზიდენტმა 2 დეკემბერს ორჯერ მიმართა და უთხრა, რომ ძველ ამბებთან დაკავშირებული წყენა და ბრაზი დროებით გვერდზე უნდა გადადონ. მიხეილ სააკაშვილი ამბობს, რომ ჭკუას არავის ასწავლის, არც ამუნათებს და არც რაიმეს მოითხოვს, მაგრამ „კეთილსინდისიერად და სამართლიანად“ მიაჩნია, რომ მასთან დისკუსიები გათავისუფლების შემდეგ გაიმართოს და მზად არის - მეტი ბოდიშიც მოიხადოს, თუკი მას ამის საჭიროებაში დაარწმუნებენ. სააკაშვილი მიმართავს ხალხს: - „ხომ არ ჯობია, რომ ჯერ თქვენც დამიჭიროთ მხარი და გაბედულად თქვათ, რომ ეს პროცესი არის ფარსი და ქვეყნის ისტორიული სირცხვილი... ხომ არ ჯობია, ჯერ მოითხოვოთ მძევლობიდან ჩემი გამოხსნა, ტყვეობიდან ჩემი გამოხსნა და ჩემი თავისუფლება“; - „ხომ არ ჯობია, მიუხედავად თქვენი ჩემდამი დამოკიდებულებისა, და მე მესმის, რომ ყველას სხვადასხვა დამოკიდებულება გაქვთ, არა მიხეილ სააკაშვილი დაიცვათ, არამედ დაგმოთ წამება; წამება არა მესამე პრეზიდენტის, არამედ პატრიოტის, ადამიანის, თქვენი თანამემამულის, რიგითი ქართველის, თუნდაც უკრაინის მოქალაქის, მაგრამ მაინც ქართველის“. მესამე პრეზიდენტი ამბობს, რომ გათავისუფლების შემდეგ, პასუხი ბევრისთვის ექნება გასაცემი. ესმის იმ ადამიანების ბრაზიც, რომლებმაც რეფორმების შედეგად, მათ შორის - „ასაკობრივი დისკრიმინაციის“ გამო, სამსახურები დაკარგეს. „ჩემი ასაკის გადმოსახედიდან ეს განსაკუთრებით დიდი უსამართლობაა... ეს ხალხი რატომ არის გაბრაზებული ჩემზე, მესმის და მზად ვარ შევხვდე კიდევაც, განვიხილო და ვაღიარო, სად არა ვარ მართალი“, - განაცხადა მიხეილ სააკაშვილმა. მსჯავრდებული/ბრალდებული ექსპრეზიდენტი, როგორც თავად ამბობს, აუცილებლად მიიჩნევს, რომ წარდგეს სამართლიანი სასამართლოს წინაშე და პასუხი გასცეს ყველა შეკითხვას, „არა მსახიობი“, არამედ რეალური პროკურორებისა და მოსამართლეების წინაშე. „გაფლანგვის საქმე“ VS „პიჯაკების საქმ 00004000 ე“ როგორც 2 დეკემბრის სხდომაზე მოსამართლე ბადრი კოჭლამაზაშვილმა განმარტა, მიხეილ სააკაშვილისთვის წაყენებული ბრალი გულისხმობს „დიდი ოდენობით სახელმწიფო საბიუჯეტო თანხის (9 024 367 ლარი) გაფლანგვას“, ასევე „სამსახურეობრივი მდგომარეობის გამოყენებითა“ და ასევე „წინასწარი შეთანხმებით პირთა ჯგუფის მიერ“. დანაშაული ითვალისწინებს: - თავისუფლების აღკვეთას 7-დან 11 წლამდე, - თანამდებობის დაკავების ან საქმიანობის უფლების ჩამორთმევას ვადით 3 წლამდე. მოსამართლის განმარტებით, 70-ტომიანი საქმის განხილვა 2015 წლიდან მიმდინარეობს, ბრალდების მხარის მტკიცებულებების გამოკვლევის პროცესი უკვე დასრულებულია და ახლა დაცვის მხარის მტკიცებულებების გამოკვლევა მიმდინარეობს. პროკურორმა გიორგი მუჯირმა მიხეილ სააკაშვილს „თითქოს სამართლებრივი სახელმწიფოს აღმშენებელი“ უწოდა და 2 დეკემბერს, სასამართლო პროცესზე ასევე თქვა, რომ „ბრალდებულმა მიხეილ სააკაშვილმა თავი დააყენა კანონზე მაღლა“. გიორგი მუჯირის აცილებას მანამდე დაცვის მხარის ადვოკატები ითხოვდნენ, მათი შეფასებით, პოლიტიკურად მოტივირებული განცხადებების გამო, რომელიც პროკურორმა ერთ-ერთი ტელეარხისთვის მიცემულ ინტერვიუში გააკეთა. მოსამართლემ ადვოკატების შემადგომლობა არ დააკმაყოფილა. სხდომის დასრულების შემდეგ, ბრალდების მხარემ განაცხადა, რომ ტყუილებთან ერთად, პრეზიდენტ სააკაშვილისგან მოისმინეს აღიარებაც, რომ „სპა პროცედურებსა თუ ფუფუნების საგნებს ნამდვილად თვითონ მოიხმარდა“ და „შვილის სწავლის საფასურის დაფინანსებაც სწორედ მისი გადაწყვეტილი იყო“. ადვოკატების შეფასებით კი, 2 დეკემბრის სასამართლო პროცესმა აშკარად ცხადყო, რომ ყველა ბრალდება შეთითხნილია და პროკურატურა მხოლოდ „ქართული ოცნების“ ინტერესებით მოქმედებს. „ყველა ის ხარჯი, რომელზეც ამ დრომდე ბრალდების მხარე ცდილობდა, რომ საზოგადოებისთვის თვალში ნაცარი შეეყარა, დღეს მოხდა ამის ლუსტრაცია და ნათელი გახდა, რომ არავითარ კომფორტსა და ფუფუნებას ადგილი არ ჰქონია... ყველა ხარჯი გაიწეოდა სახელმწიფოს ნორმალური ფუნქციონირებისთვის“, - განაცხადა ადვოკატმა ბექა ბასილაიამ სასამართლო სხდომის დასრულების შემდეგ. ეს საქმე უკვე დიდი ხანია საზოგადოებაში „პიჯაკების საქმის“ სახელით არის ცნობილი, რადგან თანხის გარკვეული ნაწილი სწორედ სხვადასხვა ღონისძიებებისთვის საჭირო პიჯაკების შესაძენად დაიხარჯა. 2013 წელს, როცა „ქართულმა ოცნებამ“ ქვითრების გარკვეული ნაწილი გამოაქვეყნა, ჩამონათვალში იყო „იუშჩენკოს აბანოს მომსახურების“ ხარჯებიც. იმავე პერიოდში უკრაინის ყოფილი პრეზიდენტის პრესმდივანმა უკრაინულ მედიას განუცხადა, რომ 2011 წლის აპრილში ვიქტორ იუშჩენკო საქართველოში არ იმყოფებოდა, მაგრამ მაინც მზად იყვნენ გადაეხადათ 400 დოლარი [იყო სულ 591 ლარი], მათ შორის - „დალეული ჩაისა და გამოყენებული საპნისთვის“. მზადყოფნა გამოიხატა ხარჯის ნატურალური სახით ასანაზღაურებლადაც. „ასევე ჩვენ მზად ვართ, გავუგზავნოთ ერთი კასრი თაფლი, მურაბა, საპონი და შამპუნი”, – იუშჩენკოს პრესმდივნის ეს სიტყვები ფართოდ გაავრცელა უკრაინულმა მედიამ. მომდევნო სასამ 00004000 რთლო პროცესი 27 დეკემბერს დაინიშნა. მიხეილ სააკაშვილი აპირებს, რომ დაესწროს ყველა პროცესს და ამით საზოგადოებისთვის მიმართვის შესაძლებლობა გამოიყენოს.


CNN-ის ინფორმაციით, რამდენიმე საათის შემდეგ ბიჭი, რომელმაც ვიდეო გადაიღო, თანაკლასელებთან ერთად გარდაიცვალა - ბავშვები საუდის არაბეთის კოალიციის დარტყმამ იმსხვერპლა.


text: ნოემბერი () — გრიგორიანული კალენდრის მეთერთმეტე თვე. ნოემბერში 30 დღეა. სახელი ეწოდა იმ ფაქტის გამო, რომ იგი იყო მეცხრე თვე რომაული კალენდრისა (ლათინურად novem — ცხრა), როდესაც წელი იწყებოდა მარტში. ქართული წარმართული კალენდრით — ტირისკონი (ტირისკნისი), ქართული ხალხური სახელწოდებაა გიორგობისთვე, აგრეთვე ჭინკობისთვე. ნოემბერი არის შემოდგომის თვე ჩრდილოეთ ნახევარსფეროში და გაზაფხულისა — სამხრეთ ნახევარსფეროში. ნოემბრის ზოდიაქოს ნიშნები ღრიანკალი და მშვილდოსანი. ნოემბერი იწყება კვირის იმავე დღეს, რითაც მარტი, გარდა ნაკიანი წლისა — თებერვალი. ტირისკონი კორნელი კეკელიძე ტირისკონს 5 ოქტომბერი — 3 ნოემბერით საზღვრავდა. კ. კეკელიძის აზრით უნდა იყოს „ტირისკანი“ და არა „ტირისკონი“. ტირისკანი იყოფა „ტირის“ და „კანი“ ნაწილებად. პირველი ნაწილი „ტირის“ არის სახელწოდება ძველი ირანული თვის „Tiris“, საიდანაც მომდინარეობს, როგორც ახალსპარსული მეოთხე თვის სახელი „ტირ“, ასევე კაპადოკიური „Tirix-Τήρι-Τειρει“ და სომხური „ՏՐԷ“ (აქაც მეოთხე თვეა). მეორე დაბოლოება „კანი“ არის ირანულ-სომხური დაბოლოებაა, როგორც მაგალითად ირანული „ფროტი-კან“, ანდა შემდგომი „ფროტი-გან“, კაპადოკიურად „მითრაკან“, სომხური „მეჰეკან“ და „აჰეკან“. ნოემბრის მნიშვნელოვანი მოვლენები 1558 : ელიზაბეთანური ერა იწყება — ინგლისის დედოფალი ელიზაბეთ I გახდა. 1869 : ეგვიპტეში სუეცის არხის, რომელიც აკავშირებს ხმელთაშუა და წითელ ზღვებს, გახსნის საზეიმო ცერემონია მოეწყო. 1911 : ბრძოლაში თვითმფრინავიდან პირველი ბომბი გადმოაგდეს თურქეთ-იტალიის ომის დროს. 1918 : პირველი მსოფლიო ომი დასრულდა — გერმანია ხელს აწერს დაზავებაზე მოკავშირეებთან. 1922 : ჰოვარდ კარტერი, ტუტანხამონის აკლდამას ხსნის. 1940 : ჰოლოკოსტი — პოლონეთში ნაცისტები ვარშავის ებრაელთა გეტოს გარე სამყაროსგან იზოლირებულს ხდიან. 1942 : მმო — სტალინგრადის ბრძოლა — საბჭოთა ძალები იწყებენ კონტრშეტევებს სტალინგრადთან სახელწოდებით „ოპერაცია ურანუსი“. 1945 : ნიურნბერგის პროცესი — სასამართლო პროცესი 24 ნაცისტი ომის კრიმინალის წინააღმდეგ იწყება ნიურნბერგის იუსტიციის სასახლეში. 1989 : ცივი ომი — ხავერდოვანი რევოლუცია — ხანგრძლივი პროტესტების საპასუხოდ ჩეხოსლოვაკიის კომუნისტური პარტია მთავრობაზე მონოპოლიას თმობს. 1989 : ბერლინის კედლის გამშვები პუნქტები იხსნება და მოქალაქეებს ეძლევათ საშუალება გადავიდნენ დასავლეთით. ამის შემდეგ გერმანელებმა დაიწყეს კედლის ნგრევა. სქოლიო


text: შვიდმდინარეთი შვიდმდინარეთი, ჯეთისუ — ყაზახეთის სამხრეთ-აღმოსავლეთი ნაწილი, მდებარეობს ბალხაშის, სასიქოლისა და ალაქოლის ტბებს, ჯუნღარის ალათაუსა და ჩრდილოეთი ტიან-შანის ქედებს შორის. სახელი ეწოდა ამ რაიონის 7 დიდი მდინარის გამო: ილი, ყართალი, ბიენი, აქსუ, ლეფსა, ბასქანი და სარყანდი. შვიდმდინარეთის ჩრდილო-დასავლეთით და ჩრდილოეთის ვაკე ნაწილში ქვიშიანი და მლაშობი უდაბნოებია, სადაც მდინარეთა გასწვრივ მდელო-ტუგაის ლანდშაფტია, სამხრეთ-აღმოსავლეთ ნაწილში 2000 მ სიმაღლემდე ფართოფოთლოვანი ტყეებია, უფრო მაღლა – ნაძვნარი და ალპური მდელოები. შვიდმდინარეთი შუა აზიის ცივილიზაციის ერთ-ერთი კერა იყო. VI საუკუნის შუა წლებში შვიდმდინარეთის ტერიტორიაზე ჩამოყალიბდა თურქთა სახაკანო. X საუკუნის დასასრულს შვიდმდინარეთი ყარახანიდების სახელმწიფოში შევიდა. XII საუკუნის 30-იან წლებში ყარახატაელების სახელმწიფოს დაექვემდებარა. XIII საუკუნეში დაიპყრეს თათარ-მონღოლებმა. XVI საუკუნეში შვიდმდინარეთის ტერიტორიაზე აღმოცენდა ყაზახეთის უფროსი ჟუზი. XIX საუკუნის შუა წლებში რუსეთის შემადგენლობაშია. 1867 წელს ჩამოყალიბდა შვიდმდინარეთის ოლქი, 1924-1925 წწ. ყირგიზეთის (ყაზახეთი) ასსრ-ში შევიდა, ნაწილი კი ყარაყირგიზეთის (ყირგიზეთი) აო-ს დაექვემდებარა. ლიტერატურა[რედაქტირება] - ქართული საბჭოთა ენციკლოპედია, ტ. 10, გვ. 740, , 1986 წელი.